
PRUSI 


EJ TEKST UZ REPRODUKCIJU 
II REPRODUKCIJA UZ TEKST 


Jedini značajniji izvor podataka o Bruegelovu 
životu iz ranijeg vremena jest knjiga »Het Schil- 
derboek« (Knjiga o slikarima) Carela van Man- 
dersa, koja je izašla god. 1604. u Haarlemu. Van 
Manders piše da je Bruegel bio naučnik u radio- 
nici Pietera Coeckea van Alsta. Točan dan Brue- 
gelova rođenja je nepoznat, no vjerojatno se ro- 
dio između 1525. i 1530. u Bredi ili u njenoj bli- 
zini, u tadašnjoj kneževini-biskupiji Li&geu. 


Za vrijeme Bruegelova naukovanja radio je nje- 
gov učitelj Pieter Coecke u Bruxellesu, a održa- 
vao je veze i u Antwerpenu, gdje je ranije radio. 
Danas nam je teško shvatljivo kako je Peter 
Coecke kod svojih suvremenika uživao takav um- 
jetnički ugled. Istina, sačuvao se tek malen broj 
njegovih slika, pa je možda i to razlogom što je 
teško izreći o njemu mjerodavan sud. Skice za 
slike s religioznom tematikom sačuvale su se u 
obliku bakroreza; stroga kompozicija i živahnost 
likova gubi se u nezgrapnim pokušajima podvr- 
gavanja likovnom kanonu talijanske visoke rene- 
sanse, osobito Rafaleovom. U njegovu grafičkom 
djelu ističe se niz drvoreza »Moers et Fachons 
de faire de Turcz«, likovni dojmovi s jednog nje- 
gova putovanja u Carigrad, što ih je nakon 
njegove smrti izdala njegova žena. Radost koja 
se očituje u prikazivanju uzbudljivih događaja i 
egzotičnih nošnji, i koja zrači iz ovih grafika, 
održava se i u Bruegelovu djelu. Coecke je tako- 
đer, zajedno s Janom Corneliszom Vermeyenom, 
izrađivao skice za tapiserije koje veličaju vojnu 
Karla V. u Tunisu. Bruegelova slika »Pomorska 


bitka pred napuljskom lukom« (sl. 64) dokazuje 
nam da je proučavao te crteže. No možda je za 
Bruegelov dalji razvitak bila još važnija Coeckeo- 
va žena, Mayeken Verhulst Bessermers. Ona je 
također bila slikarica, radila je temperama na 
platnu. Ova vrst slikanja cvala je u njenu rodnu 
gradu Malinesu, a nadomještala je skupe tapise- 
rije. Najvjerojatnije je Mayeken Verhulst bila ta, 
od koje je Bruege!l preuzeo ovu tehniku rada, 
kojom se poslužio u »Poklonstvu kraljeva« (Bru- 
xelles). Bruegel se kasnije oženio Coeckeovom 
kćeri. Prema van Mandersu, Mayeken Verhulst 
naučila je svog unuka slikanju temperama. 


Coecke je umro u prosincu godine 1550. u Bru- 
xellesu. Te godine, i iduće, Bruegel je radio, 
zajedno s jednim starijim umjetnikom iz Antwer- 
pena, Pieterom Baltensom, na nekoj oltarskoj 
slici za crkvu sv. Rombouta u Malinesu. Godine 
1551. pristupio je, kako piše van Mander, Majstor 
Bruegel slikarskom cehu u Antwerpenu, a to stoji 
i u cehovskom registru. Van Mander nadalje piše 
da je Bruegel u Antwerpenu radio za jednog poz- 
natog izdavača, Hieronymusa Cocka, koji je ta- 
kođer bio prijatelj Pietera Coeckea. Crtež krajo- 
braza, što ga je Bruegel datirao godinom 1555. 
a Cock kasnije izdao, prvi je dokaz njihove su- 
radnje, no može se ipak pretpostaviti da je Cock 
bio onaj koji je doveo mladog Bruegela u Ant- 
werpen. Cvatući lučki grad pružao je povoljne 
mogućnosti za rad, a budući da se ondje nasta- 
nio, Bruegel je zamolio da ga se primi u ceh. 


Ubrzo nakon toga, Bruegel je otputovao u lta- 
liju. Pošao je iz Antwerpena i putovao kroz Fran- 
cusku na jug. Vratio se između godine 1593. i 
1959. Premda se kasnije koristio motivima sa 
svog putovanja u ltaliju u crtežima za grafike, 
teško je pretpostaviti da je to bio jedini razlog 
njegova putovanja. Van Mander neprestano pod- 
sjeća svoje čitaoce da je sastavni dio izobrazbe 
mladog umjetnika bilo i putovanje u Italiju; od 
putovanja Jana Gossaerta godine 1508. godine 
pa sve do u sedamnaesto stoljeće to je bilo pra- 
vilom. Italija je na Bruegela izvršila jak utjecaj, 
no kako je on bio vrlo samostalna i snalažljiva 
duha, to njegova originalnost nije zbog toga ništa 
pretrpjela. Pieter Coecke je bio potpuno pod 
utjecajem onoga što je u ltaliji vidio, i ostatak 
svog života proveo je nastojeći oponašati kom- 
pozicije i teme visoke renesanse. Martin de Vos, 
umjetnik Bruegelove generacije iz Antwerpena, 
proveo je s njime neko vrijeme u Italiji, i razvio 
je svoje vlastito, osebujno shvaćanje talijanske 
visoke renesanse, dok je Bruegel od talijanskoga 
slikarstva preuzeo samo ono, čime je mogao oži- 
viti nizozemsku slikarsku tradiciju. Tako je pro- 
teklo nakon njegova povratka mnogo godina pri- 
je nego što je susret s talijanskim slikarstvom 
počeo vršiti vidljiv utjecaj na njegnov vlastiti 
rad. 


Danas možemo Bruegelovo putovanje u Italiju 
vrlo dobro rekosntruirati; raspolažemo, naime, s 
najviše podataka upravo u tom razdoblju njego- 
va života. On se nije samo zadovoljio time da 


obiđe ona mjesta, što su ih po tradiciji posjeći- 
vali nizozemski umjetnici. Jedan od Bruegelovih 
crteža, što se danas nalazi u muzeju Boymans 
— van Beuningen u Rotterdamu, prikazuje tali- 
janski grad Reggio di Calabria, nasuprot Siciliji. 
Zgrade su u plamenu, pa budući da znamo da je 
godine 1552. za provale Turaka ondje izbio velik 
požar, to možemo pretpostaviti da je taj crtež 
nastao iste godine. U »Trijumfu smrti« nailazimo 
na motive iz palače Sclafani u Palermu, pa je 
najvjerojatnije posjetio i Siciliju. 


Godine 1553. radio je Bruegel u Rimu, i to sa 
slavnim slikarom minijatura, Jurjem Klovićem, ko- 
jeg je Vasari nazivao »novim Michelangelom u 
malom tormatu«. Klović je dobivao narudžbe od 
mnogih velikaša svoga doba. Premda je bio tri- 
desetak godina stariji od Bruegela, vrlo je cije- 
nio mladog nizozemskog umjetnika, i posjedovao 
je čitav niz njegovih slika i crteža. Godine 1578. 
su u Klovićevu inventarskom popisu navedena 
tri posebno značajna predmeta: »Pogled na 
Lyon«, koji podupire van Mandersovu tvrdnju o 
Bruegelovu putovanju u Italiju preko Francuske, 
maleni »Babilonski toranj« na slonovoj kosti, te 
jedna minijatura, što su je Klović i Bruegel za- 
jedno naslikali. Tih godina su Bruegela najviše 
zanimali pejzaži: njegova prva signirana slika 
(1553) je pejzaž. Njegovi najraniji crteži prika- 
Zzuju pejzaže; iz toga bi se moglo zaključiti da 
se suradnja oba umjetnika sastojala u tome, da 
je Bruegel slikao krajobraz, a Klović figure. 


Bruegel se vratio kući preko Alpa — to nam 


potvrđuje nekoliko crteža. Oni nisu nastali na 
licu mjesta, već su to »sastavljeni pejzaži«, |J. 
takvi koji povezuju pojedine stvarne prizore u 
jednu imaginarnu cjelinu. Godine 15955. Dio je 
opet u Antwerpenu i po Cockovoj narudžbi za- 
počeo radom na svom nizu »Veliki pejzaži«, u 
kojima je primijenio materijal što ga je na puto- 
vanju skupio. Van Mander nam to zorno prika- 
zuje: »Tijekom svojih putovanja izradio je Brue- 
gel mnogo skica prema prirodi, tako da se za 
njega govorilo kako je progutao sva brda i sve 
stijene na prolazu kroz Alpe da bi ih nakon svog 
povratka ispljunuo na platno i drvene ploče: ta- 
ko je vjerno znao reproducirati prirodu u svim 
njenim aspektima«. 


Nakon povratka iz Italije radio je Bruegel kao 
crtač za bakroreze i kao slikar. U njegovu radu 
je zanimanje za grafiku prevladavalo sve do go- 
dine 1562. Od tada je težište njegova stvaranja 
postalo slikarstvo. 


Bruegelovi rani pejzaži, kao i slika »Pejzaž s po- 
zivom apostola« iz godine 1553 (u privatnu po- 
sjedu) prikazuju ga kao pejzažista u tradiciji 
Joachima Patinira i njegove antverpenske škole. 
Patinirovi sljedbenici, osobito Herri met de Bles, 
Matthys Cock — Hieronymusov brat — i Corne- 
lius Massys, slikali su svi u njegovu stilu — 
očišće je postavljeno visoko, krajobrazi su pro- 
strani, sa strmim stijenama, i napučeni sitnim 
figurama, što je bio vrlo omiljeni način prikazi- 
vanja, no doskora je postao otrcan. Bruegelov 
niz pejzaža nam predočuje kako postepeno iz- 


lazi iz ovih okvira. Njegova pejzaži postaju sve 
vjerniji prirodi, i on razvija izvanrednu tehniku 
rada, gotovo impresionističku, a podsjeća nas na 
Leonardove crteže pejzaža. Veliki napredak u 
tome smjeru pokazuje niz crteža iz god. 1553 
(Sl. 18), iz kojih se vidi da je proučavanjem ve- 
necijanskih pejzažista, osobito Campagnole i Ti- 
zlana, stekao nove i dramatične nazore. Tijekom 
pedesetih godina postaju njegovi crteži krajo- 
braza, »sastavljeni pejzaži«, sve ličniji, dok ih 
najednom god. 1562. iz nejasnih razloga prestaje 
crtati. 


Od godine 1555. do 1558. Bruegel je radio na 
svom ciklusu »Veliki pejzaži«. Godine 15958. ih 
je Cock objavio, a vjerojatno je on bio i bakro- 
rezac. U ovoj knjizi objavljujemo dva primjera 
iz toga niza od dvanaest bakroreza: »Solicitudo 
rustica« (sl. 23) i »Magdalenu pokajnicu« (sl. 40). 
Skica za »Solicitudo rustica« nedavno je otkri- 
vena, a otkupio ju je British Museum (sl. 22). 
Taj niz predstavlja prijelazno razdoblje među 
Bruegelovim pejzažima; postoje još neki mani- 
rizmi antverpenske škole: visoko postavljeno oči- 
šte, strme stijene, na rubove slike potisnuti vjer- 
ski prizori. No postepeno se javljaju nova, vla- 
stita naziranja. 


Godine 1556. dolazi do nagle promjene u načinu 
Bruegelova rada za Hieronymusa Cocka. Dotada 
je crtao isključivo pejzaže, čak ni u Italiji nije se 
zanimao za prikazivanje likova. No najednom 
započinje dugim nizom moralizirajućih likova, iz- 
rađenih u nekom fantastičnom stilu, a koji nas 


podsjećaju na Hieronymusa Boscha. Ova nagla 
promjena može se lako protumačiti. Cock je, 
kao sposoban trgovac, iskoristio nadarenost 
mladog umjetnika kako bi zadovoljio veliku po- 
tražnju za grafikama u duhu Hieronymusa Bo- 
scha. Nakon Boschove smrti pojavilo se mnogo 
umjetnika, npr. Jan Mandyn i Peter Huys, koji 
su uspješno primjenjivali njegov stil rada. No 
doskora ih je Bruegel sve nadmašio. Prvi bakro- 
rez u Boschovu stilu što ga je vjerojatno nacrtao 
Bruegel, je »Iskušavanje sv. Antuna«, a objavio 
ga je Cock godine 1556. Ime crtača nedostaje. 
Godine 1557. objavljen je drugi bakrorez »Velike 
ribe gutaju malene« (sl. 30) prema Bruegelovu 
crtežu, no _proračunani Cock ga signirao Bo- 
schovim, umjesto Bruegelovim imenom. U idućim 
Dakrorezima je, međutim, priznao Bruegela kao 
autora. Konačno se 1558. godine, objavljivanjem 
»Sedam poroka«, Bruegel afirmirao, te su takva 
grafička djela objavljena poslije godine 1564. ili 
15695. najviše pridonijela tome, da postane poznat 
među svojim suvremenicima. 


Starinski Boschov stil je odlično odgovarao 
Bruegelovom moralnom stavu. Njegovi bakrorezi 
u tom stilu ilustriraju nam njegovu neograničenu 
maštu, a u nekim slikama poslije godine 1560. 
također spretno primjenjuje Boschov narativni 
način. Ideje, što ih je Bruegel izražavao, bile su 
nove i radikalne. Još prije njegova putovanja u 
Italiju pripadao je nekom humanističkom krugu 
u Antwerpenu, što se okupljao oko velikoga geo- 
grata Abrahama Orteliusa. To su bili, među osta- 


lima, izdavač Christopher Plantin, bakrorezac 
Frans Hogenberg, a i Hieronymus Cock. Oni nisu 
bili ideološki čvrsto povezani, te je pogrešna 
pretpostavka da su svi zastupali iste poglede. 
Međutim, ono u čemu su svi bili složni izraziio se 
u spisima njihova predstavnika D. V. Coornher- 
ta, bakroresca i filozofa, koji je s Cockom sura- 
đivao. U njegovim brojnim raspravama očituje se 
upravo onaj religiozni stav što ga je Bruegel pri- 
kazivao u svojim djelima. Kao »katolik, ali ne | 
papist« Coornhert svodi svoj religiozni stav na 
dvije osnovne misli: na osobnu povezanost poje- 
dinca s Bogom, bez posredništva neke određene 
crkve, i na prirođenu sposobnost čovjeka da se 
kreposnim životom sam spasi, čime se poriče 
istočni grijeh. Coornhertov stav sastojao se od 
dijelova protestantskog i katoličkog naučavanja. 
Na isti je način izražen i Bruegelov duhovni stav 
u »Sedam poroka«, čak do te mjere da je jedan 
istraživač tvrdio da je Coornhert sastavljao naslo- 
ve za njegove bakroreze. 


Nakon »Sedam poroka« Cock je godine 1557. 
naručio crtež za bakrorez »Patientia«, koji je 
postigao velik uspjeh, pa je naručio »Sedam 
kreposti«, koje su objavljene godine 1560. Izvo- 
đač bakroreza »Poroka« i »Patientije« bio je Pie- 
ter van der Heyden. »Kreposti« je izradio Philip- 
pe Galle, daleko profinjeniji umjetnik. Osim u 
»Fortitudo«, nestala su u »Krepostima« čudovišta 
u Boschovu stilu. Umjetnik se priklonio konven- 
cionalnijem prikazivanju likova, na talijanski na- 
Čin. 


Godine 1557. započinje niz datiranih slika nasta- 
lih nakon putovanja u Italiju. Sve do godine 1568. 
postoje slike iz svake godine, osim 1558. i 1561. 
Slika »Pejzaž sa sijačem« (Timken Art Gallery, 
san Diego, Kalifornija) po načinu je bliza »Veli- 
kim pejzažima«. Promatračevo očište smješteno 
je niže nego u slika Patinirovih sljedbenika, dje- 
lovanje dubine naglašeno je samo neznatno, a 
grad i brda naziru se kroz svjetlucavu maglicu. 
Slika »Pejzaž s Ikarovim padom« (sl. 2) nema 
datuma, no sudeći po manirizmu nastala je naj- 
vjerojatnije prije pređašnje. Istaknuti prednji plan 
i naglašen lik orača kompoziciji pridaje dramat- 
sku snagu. Godine 1559. naslikao je Bruegel 
»Borbu poklada i korizme« (sl. 3) i »Nizozemske 
poslovice« (sl. 11), alegorije o ljudskoj ludosti i 
grešnosti, rađene na Boschov način kao i »Se- 
dam poroka«. Iduće godine naslikao je »Dječje 
igre« (sl. 6) koje ilustriraju isti moralni stav enci- 
klopedijskim prikazivanjem suvremenih oblika 
razonode. U godini 1562. nastale su četiri slike: 
dvije alegorije u Boschovu stilu, »Dulle_Griet« 
(sl. 14; oznaka godine je oštećena, ali je vjero- 
jatno 1562) i »Pad anđela« (sl. 9), kao i »Saulovo 
samoubojstvo« (sl. 15) nastalo pod Altdorterovim 
utjecajem, i »Dva majmuna« (Berlin), neobična, 
dosad neprotumačena slika. Bruegelovo remek- 
djelo u Boschovu stilu, »Trijumf smrti«, vjerojat- 
no je nastalo također godine 1562. ili oko toga 
vremena. Iste godine putovao je Bruegel u Am- 
sterdam, te je nacrtao gradska vrata i tornjeve 
(sl. 76 gore). 


U ovom razdoblju umjetnikova života nastaje više 
slika nego grafika, što se može protumačiti nje- 
govim preseljenjem iz Antwerpena u Bruxelles. 
Tada se i oženio, i to kćerkom Pietera Coeckea i 
Mayeken Verhulst. Van Mander navodi i osobne 
razloge za ovu selidbu: »Dok je živio u Antwerpe- 
nu, držao je služavku. Bio bi se njome oženio, da 
ona nije pokazivala izrazitu nesklonost prema 
istini, naime sklonost laganju, što mu je bilo 
odvratno. On se s njom dogovorio, tj. utanačio, 
da će nabaviti štap, i u njega urezivati za svaku 
njenu laž po jedan rovaš — za svaki bi slučaj 
trebalo da štap bude vrlo dugačak. Ukoliko bi se 
unutar određenog vremena štap ispunio zarezi- 
ma, vjenčanje ne bi došlo u obzir, i o njemu ne 
Di više bilo govora. Nakon kratkog vremena to se 
stvarno i dogodilo. Budući da je udovica Pietera 
Coeckea živjela u Bruxellesu i imala kćer koju 
je, kako smo ranije rekli, nosio na rukama, on ju 
je zaprosio, te se njome vjenčao. Međutim, nje- 
na majka je zahtijevala da on napusti Antwerpen 
i doseli se u Bruxelles, kako bi ga napustila sva- 
ka pomisao na prijašnju djevojku. To je on i 
učInio.« 


Kako god to bilo, Bruegel se godine 1563. pre- 
selio i nastanio u Bruxellesu, i ondje je u posljed- 
njim godinama života stvorio svoja najveća djela. 
Svoje ideje je najbolje mogao prikazivati prizo- 
rima iz jednostavnog seljačkog života. 


Premda je i nadalje po Cockovim narudžbama 
izrađivao značajne crteže, Bruegel se tada sve 


više bavio privatnim narudžbama slika. Možda 
je | prije svog preseljenja u Bruxelles poznavao 
kardinala Granvellea, i možda su ga dodiri s 
dvorskim krugovima, a time i bolji izgledi za na- 
predovanje privukli u glavni grad. No sigurno je 
da je kardinal Granvelle _ naručivao slike od 
Bruegela, premda se od sačuvanih slika samo 
za »Bijeg u Egipat« (Count Seilern, London) iz 
godine 1563. moglo dokazati da je pripadala nje- 
govoj zbirci. 


O Bruegelovu životu još uvijek postoje dvije za- 
blude koje zaokupljuju senzacionalističke pisce: 
da je bio politički angažiran umjetnik, i da je 
pripadao jednoj heretičkoj sekti. Ne postoje ni- 
kakvi dokazi ni za jednu ni za drugu ovu tvrdnju. 
Vrijeme u kojem je Bruegel živio razdirale su po- 
litičke i vjerske borbe. To je uzrok dubokog pesi- 
mizma, čak i cinizma, što prožima Bruegelov po- 
gled na život i svijet, a i njegova djela. 


Krajem petnaestog stoljeća ženidbama je dospje- 
la Flandrija i veliki dio sjeverne Nizozemske pod 
vlast Habsburgovaca. Car Karlo V. je godine 
1555. abdicirao u korist svoga sina Filipa II. Filip 
je godine 1559. napustio Nizozemsku i vratio se 
u Španjolsku nakon što je svoju polusestru, Mar- 
garetu od Parme, imenovao regentkinjom. Iste 
godine imenovao je i državno vijeće iz redova 
nizozemskog plemstva, koje je trebalo da joj 
bude na pomoći u vladanju Nizozemskom. Član 
tog vijeća bio je i biskup od Arrasa, Antoine Per- 
renot, koji je godine 1561. postao kardinal Gran- 


velle. Znanjem Margarete i Filipa igrao je vodeću 
ulogu u vijeću, tako da su drugi članovi, pripad- 
nici starog nizozemskog plemstva, sve više osta- 
jali po strani; među njima i Willem van Oranje i 
grof Egmont. Plemstvo je bilo ogorčeno zbog 
španjolske vlasti, osobito zbog prisutnosti špan- 
jolske vojske, kao i zbog španjolskih poreza i 
postupnog slabljenja položaja plemstva u korist 
činovništva koje je bilo odano Habsburgovcima. 
Pored toga, bili su napeti i vjerski odnosi. Kal- 
vinizam, koji je danas najrasprostranjeniji oblik 
protestantizma u Nizozemskoj, imao je do godine 
1560, za razliku od Francuske, vrlo malo prista- 
lica. Međutim, politička situacija je uvjetovala 
identifikaciju katolicizma sa španjolskom vlašću, 
što je borbenim kalvinističkim propovjednicima 
išlo u prilog. Kalvinizam je predstavljao nezavis- 
nost. Raskol u državnom vijeću još se više pro- 
dubio godine 1561. izdavanjem papinske bule, 
u kojoj se objavljuju Filipovi planovi za crkvenu 
reorganizaciju u Nizozemskoj. Bio je to razuman 
plan, no ugrožavao je plemićke privilegije. Kako 
je istovremeno predviđao i pooštrenje inkvizicije 
u Nizozemskoj, to se učvrstio savez izmedu 
plemstva i kalvinista, što je napokon dovelo do 
nezavisne nizozemske republike. Oranijevci i Eg- 
mont izašli su iz državnog vijeća; započeli su 
progoni protiv Granvellea. On je uživao u histo- 
ričara zao glas do u najnovije vrijeme. Smatralo 
ga se ništarijom, oruđem u rukama strane špan- 
jolske vlasti. No zapravo bilo je to sasvim dru- 
gačije: Granvelle je u više navrata upozoravao 
Filipa na opasnost što je u sebi krije prestroga 


vjerska politika. Mrzio je fanatizam, i smatrao da 
se obrana od širenja protestantizma može sasto- 
jati jedino u temeljitoj reformi rimokatoličke crk- 
ve. Bio je mnogo bliži Erazmu Rotterdamskom 
nego religiozni tanatici njegova doba. Bio je sa- 
kupljač knjiga i oduševljeni pomogač umjetnosti. 
Plemstvo je u njegovu proganjanju bilo nemilo- 
srdno — nazivali su ga »crvenim đavlom« i »špa- 
njolskom svinjom« — i Filip je konačno morao 
pred pritiskom popustiti. Početkom godine 1564. 
dopustio je Granvelleu da napusti Nizozemsku, 
i on se više nije nikada vratio. Plemići su opet 
pobijedili, državno vijeće je ponovno uspostav- 
ljeno, i pokušalo je pronaći neki srednji put iz- 
među Filipovih zahtjeva za hitnim mjerama pro- 
tiv krivovjeraca s jedne strane, i borbenosti kal- 
vinista s druge. Oranje se zalagao za tolerant- 
nost, no Filip je bio nepopustljiv. Plemstvo se 
udružilo u »noble companie«, priklonilo se kom- 
promisu, i godine 1566. postavilo zahtjev za ras- 
puštanjem inkvizicije i poništenjem vjerskih edi- 
kata. Frontovi su se jasno opredijelili: katolička 
Španjolska nasuprot nizozemskoj —_ plemićkoj 
stranci, koja se doduše sastojala od protestanata 
i katolika, ali je sve više potpadala pod utjecaj 
kalvinista. Posljedica ovih napetosti bili su opći 
nemiri godine 1566. Čini se da je njihov nepo- 
sredni povod bila oštra zima 1565/66, s nestaši- 
COM živežnih namirnica i nezaposlenošću. | prije 
je dolazilo do pojedinačnih pobuna. Desetog ko- 
lovoza je uzbuđena masa provalila u crkvu u 
Sieenvoorde u zapadnoj Flandriji, uništila slike i 
opljačkala zlato i srebro. Pohod na slike širio 


se iz sela u selo, dok nije 20. kolovoza stigao i 
do Antwerpena, a 23. VIII do Genta i Amsterda- 
ma. Kad je konačno uspostavljen red, sklopljen 
je nesiguran mir između Margarete i plemićke 
stranke, čiji su se pripadnici bili uplašili nasilja 
naroda. Kalvinistički ustanici, koji su se otvoreno 
opirali vladi, bili su poraženi od te koalicije. Me- 
đutim, Filip još nije bio zadovoljan. Naložio je 
vojvodi od Albe, koji je već u Njemačkoj stekao 
iskustva u borbi s krivovjercima, da u Italiji skupi 
vojsku i krene protiv Nizozemske, kako bi se 
ondje uspostavio red. Dana 22. kolovoza 1567. 
stigao je Alba u Bruxelles. Margareta je shvatila 
njegov dolazak neoprostivom provokacijom, pa 
je otputovala u Parmu, a Alba je preuzeo vlast. 
Njegov cilj bio je potpuno podjarmljivanje Nizo- 
zemske, kažnjavanje ustanika, ponovno usposta- 
vljanje centralističke vlasti i istrebljenje krivo- 
vjerstva. Zarobio je grofa Egmonda i Hoornea, 
vođu plemićke stranke, i uspostavio »savjet pro- 
tiv ustanka«, koji je ubrzo stekao ime »krvavi 
savjet«, a imao je zadatak da sve one, koji su 
imali veze s ustankom, progoni i kazni. Willem 
van Oranje je godine 1568. iz svojih posjeda u 
Njemačkoj, kamo se bio sklonio, pokušao _izvr- 
šiti invaziju Nizozemske, no nije uspio. Naprotiv, 
to je izazvalo još veće progone: Egmont, junak 
iz Goetheove drame, i Hoorne, kao i mnogi dru- 
gi pobunjenici, pogubljeni su. Uvedeni su novi 
porezi, premda je Ujedinjena Nizozemska već 
iskrvarila od velikih tereta. Godine 1570, za stra- 
šnih, sistematski provođenih vjerskih progona, 
naselila se španjolska vojska u cijelu zemlju, a 


opozicija se raspala. Gotovo se činilo da je Špa- 
njolska opet čvrsto zavladala Nizozemskom. 


Bruegel je živio u ovom nemirnom i krvavom 
vremenu, a nije nigdje u svojim djelima otvoreno 
na njega aludirao. Kad se položaj pogoršao i 
Alba razbio opoziciju, naslikao je Bruegel svoj 
posljednji niz figuralnih kompozicija, prizore iz 
seljačkog života, daleke od strašne stvarnosti 
»Savjeta protiv ustanka«. Bruegel je pesimist, čak 
| Cinik. Koliko god on optužuje ljudsku pokvare- 
nost i nečovječnost prema bližnjemu, on nije 
politički opredijeljen. Njegova sklonost za Coorn- 
hertovo reformirano katoličko shvaćanje, a i pot- 
pora što ju je uživao od dvora i kardinala Gran- 
vellea govore u prilog tome da je vjerojatno sim- 
patizirao s vlastodršcima. No io ostaje samo 
pretpostavka: on je u svom djelu zdvojan, no 
nikad politički angažiran. 


Dolaskom u Bruxelles oživjelo je Bruegelovo za- 
nimanje za talijansko slikarstvo. Proučavao je 
Marcantonijeve bakroreze, Rafaelove »Priče o 
apostolima« (skice za tapiserije što su se od 
početka stoljeća nalazile u gradu kao predlošci 
za tkanje), zatim izražavanje na talijanski način 
u djelima domaćih umjetnika, kao što je to, npr. 
Barent van Orley. Počeo je raditi slike većih 
dimenzija, | prvi je put u »Poklonstvu kraljeva« 
kompozicija izgrađena na osnovi velikih likova. 
Obrađivanje ovog problema likovne _kompozi- 
cije nastavlja u dvjema grisailleama, »Krist | 
preljubnica« (sl. 68) i »Marijina _smrt« (sl. 32). 
Ovu posljednju je naručio Ortelius, koji je na- 


kon Bruegelove smrti dao prema njoj izraditi 
bakrorez. Grafičke listove razaslao je svojim pri- 
jateljima, i njihove zahvale predstavljaju rijeike 
sačuvane dokaze suvremenog priznavanja Brue- 
gelova stvaranja. On piše: »Nikad nisam vidio 
uspješnijeg crteža ili boljeg bakroreza nego što 
je prikaz ove turobne prostorije... Mislio sam 
da čujem sjetne riječi, jecanje, plač i naricanje. 
Promatrajući ovu sliku boli, pričinilo mi se da 
razabirem uzdahe, stenjanje i krikove, čak i ka- 
panje suza. Ondje se ne može suzdržavati, a da 
ne lomi ruke, da ne tuguje i žaluje, da ne kuka i 
pati. Ova prostorija podsjeća na smrt, no meni 
se čini da u njoj sve živi.« 

U godini 1565. Bruegel je dobio jednu od svojih 
najvažnijih narudžbi: bogati trgovac  Niclaes 
Jonghelinck naručio je od njega ciklus »Mjese- 
Ci«, dvanaest slika koje su trebale krasiti nje- 
govu kuću. Na ovome je radio i Frans Floris. 
Bruegela je u ovaj posao najvjerojatnije uveo 
kipar Jacques Jonghelinck, trgovčev brat, koji 
je boravio u ltaliji u isto vrijeme kad i Bruegel, 
i kao štićenik kardinala Granvellea imao radio- 
nicu u njegovoj palači. Niclaes Jonghelinck je 
posjedovao šesnaesi Bruegelovih slika, među os- 
talima »Babilonski toranj« (sl. 24) i »Nošenje kri- 
ža« (sl. 34), kao i »Mjeseca«. Sačuvalo se pet 
»Mjeseci«, to su ujedno i najbolji Bruegelovi 
pejzaži. Glavna njihova tema je priroda i njena 
stalna mijena, a ne svakodnevni poslovi, što ih 
ljudi obavljaju u prvom planu. Umjesto maniri- 
ranog slikovnoga govora pejzažista iz Antwerpe- 
na, dolazi do punog izražaja Bruegelovo vlastito 


shvaćanje prirode. Čitavo ovo dekorativno djelo 
bilo je vjerojatno završeno za godinu dana, jer 
znamo da je ono bilo u potpunosti u Jonghelin- 
ckovu vlasništvu u veljači 1566. Bruegelova sli- 
karska tehnika omogućavala je tako kratko vri- 
jeme nastajanja. Nanosio je boju u tankom sloju, 
ostrugao je, i skicirao likove savršenom sigurno- 
šću, uklapajući svjettosmeđu podlogu u crtež. 


Bruegel je vlastoručno izradio samo jedan jedini 
bakropis, »Lov na zečeve« (sl. 48) iz godine 
1966., koji njegovu umjetnost u crtanju pejzaža 
ilustrira bolje nego bilo koji bakrorez. Oblici se 
sastoje od kratkih poteza, finog sjenčanja i to- 
čaka. Iste godine nastala je i slika »Svadbeni 
ples« (Detroit), očito prvi od niza prizora iz se- 
ljačkog života. Kompozicija je zgusnuta, i samo 
je u »Seljačkom plesu« (sl. 81) i »Seoskoj svad- 
Di« (sl. 85) Bruegel uspio ujediniti figuralno shva- 
ćanje talijanske renesanse s flamanskim tradicio- 
nalnim sižeom. Pouka je očita kao | u »Poro- 
cima«. Osuđuje se pohota i proždrljivost, no to 
je prikazano na sasvim drugi način. Umjesto tan- 
tazmagorija s čudovištima, vidimo prizor iz se- 
ljačkog života. U ovom kasnom razdoblju njego- 
va stvaranja nastaju Bruegelova remek-djela, u 
kojima je uspješno iskorištena mogućnost što je 
pruža ovaj novi stil u kome prevladava slikanje 
likova: »Šlarafija« iz godine 1567. (sl. 71), »Kra- 
dljivac ptica« iz godine 1568 (sl. 93) i »Parabola 
o sSlijepcima«, također iz godine 1568 (sl. 92). 
Slika »Veseli put na vješala« (sl. 94) predočuje 
nam nov način prikazivanja: na obronku plešu 
sitni likovi u sjeni vješala; iza njih se u daljini 


širi krajolik. 

Bruegelova posljednja slika, »Oluja na moru« (sl. 
95), podsjeća nas na »Napuljsku luku« (sl. 64) | 
na crteže »More s pogledom na Antwerpen« (sl. 
695) i nastavlja se, no većom snagom i plastično- 
šću, na stil ovih marina. Van Mander piše da je 
briselsko gradsko vijeće naručio od Bruegela, 
kratko vrijeme prije njegove smrti, nekoliko slika, 
kojima bi se ovjekovječilo kopanje kanala Bru- 
xelles—-Antwerpen. Bila je to prilika da se lik 
čovjeka pri radu prikaže u uzvišenim, gotovo 
herojskim, razmjerima. Možemo sebi lako doča- 
rati kako bi likovi ovog djela izgledali, ako pro- 
matramo lijevi lik kopača na bakrorezu »Prolje- 
će« (sl. 54 gore). No od ove narudžbe nije nam 
ostalo ništa sačuvano, i po svemu sudeći Bruegel 
je umro prije nego što je i započeo radom. 


Bruegel je umro 9. rujna 1569. tražeći nove mo- 
gućnosti u svojoj umjetnosti koja je neprekidno 
napredovala. Njegov prijatelj napisao je o njemu 
prikaz pun divljenja u svom »Albumu amicorum«, 
započetim godine 1573. godine. Uz uobičajenu 
numanističku reioriku i obvezne klasične uspo- 
jedbe možemo razabrati koliko je veliko bilo 
njegovo divljenje prema umjetniku, i duboka tuga 
nad velikim gubitkom: »Bogovima podzemlja 
Svet«. 


Nitko neće nikad poreći ni zbog čega nego iz 
zavisti, ljubomore ili nerazumijevanja ove umjet- 
nosti, da je Bruegel bio najsavršeniji slikar ovoga 
stoljeća. Otet nam je u punom cvatu života, ne 
znam da li zbog toga, što se smrt zabunila, i 


zbog njegovih neobičnih umjetničkih sposobnosti 
držala ga starijim, nego što je to bio, ili se pak, 
što je vjerojatnije, sama priroda poplašila da bi 
je on svojim genijem mogao nadmašiti i učiniti 
smiješnom. 


Abraham Ortelius s boli u duši ovo posvećuje 
Svom prijatelju. Kaže se, da je jednom Eupompus 
(grčki slikar koga spominje Plinije), odgovarajući 
na pitanje čiji je on sljedbenik, odgovorio, poka- 
zujući na mnoštvo ljudi, da je priroda ta, koju 
treba slijediti, a ne neki umjetnik. To vrijedi i za 
našeg prijatelja Bruegela, čija djela smatram dje- 
lima prirode, a ne proizvodima umjetnosti. Jed- 
nako tako ne bih ga smio nazivati najboljim Sli- 
karom, jer je on pojam slikara. Zbog toga je vri- 
jedan da ga svi slikari slijede.« 


Bruegel je pokopan u crkvi Notre Dame de la 
Chapelle u Bruxellesu. Jan Bruegel je na grob 
svojih roditelja postavio sliku »Krist predaje 
ključeve sv. Petru«. To je zaista bio primjeran 
gest umjetničkog poštovanja, jer je Rubens bio 
upravo taj, koji je postigao ono savršenstvo sin- 
teze talijanskoga slikarstva i ninozemske crtačke 
tradicije, kojoj je težio Bruegel. 


U ovom izboru reproducirana su djela izrađena 
u četiri tehnike: crteži, Brugelov jedini bakropis, 
bakrorezi izrađeni prema njegovim crtežima, te 
slike. 


Crteži pejzaža točno nam pokazuju put njegova 
razvitka u prikazivanju krajobraza. Nema leti- 
mičnih kompozicijskih skica; svi sačuvani crteži 
pejzaža pažljivo su izrađeni i smatramo ih dovr- 


šenim umjetničkim djelima. Obično su to crteži 
perom i smeđom tintom preko prethodnog crteža 
crnom kredom, a čine nam se kao da su nastali 
u radionici. No raspored sjena u »Alpskom pej- 
zažu« iz godine 1553 (sl. 18) u Louvreu nam jasno 
dokazuje, da je ovaj crtež izrađen prema pri- 
rodi. Većinom su njegovi krajobrazi iz mašte, 
sastavljeni od pojedinih, stvarno viđenih dijelo- 
va. U crtežima možemo pratiti stalni razvitak od 
ustaljene formule k jednom sve ličnijem pogledu 
na stvari, što se poklapalo i sa stalnim usavrša- 
vanjem njegove iennike prikazivanja. Duge, te- 
kuće linije iz ranijih crteža postaju sve kraće, 
dok se konačno umjesio njih pojavljuju kratki 
potezi | točke. 

Iz crteža s likovima izrađenim čvrstim, krutim, 
linijama, koji su služili kao predlošci za bakro- 
reze, možemo mnogo toga zaključiti, jer nam 
tumače odnos izmedu crtača i bakroresca. U 
bakrorezima, što ih je izradio Pieier van der 
Heyden, izgubila se živahnost i oštrina originala. 
Katkada je oštra osuda ublažena. Na crtežu, 
predlošku za »Luxuriju« (Bruxelles), jedan od 
»Ssedam poroka«, goli grešnik, na alavi nosi mit- 
ru, koja se, međutim, na bakrorezu pretvorila u 
nedužan šešir. Philippe Galle, koji je izradio ba- 
kroreze ciklusa »Sedam kreposti«, bio je mnogo 
istančaniji umjetnik nego van der Heyden, i 
možda se upravo zbog toga još više udaljio od 
Bruegelovih originalnih crteža. Najbolji criež s 
iigurama su »Pčelari« (sl. 76 dolje), crtež za ba- 
Krorez, te »Slikar i kolekcionar«, crtež koji nije 
DIO predviđen kao predložak za bakrorez, a niti 


za sliku. Jedini Bruegelov bakropis, »Lov na ze- 
čeve« iz godine 1556 (sl. 48), najbolje nam pre- 
dočuje osebujnu kvalitetu njegova crteža. 


Bruegel je crteže za bakroreze izrađivao po na- 
rudžbi za izdavača Hieronymusa Cocka pa je, 
prema iome, postojalo neko stilističko i tematsko 
ograničenje. Gcck je bio taj, koji je naručio stra- 
vične prikaze u »Sedam poroka«, u Boschovoj 
maniri, kako bi iskoristio taj provjeren i popula- 
ran stil. Tako je i ciklus »Ratni brodovi« bio na- 
mijenjen širem tržištu. »Velikim pejzažima«, koji 
su izašli godine 15958, afirmirao se Bruegelov 
vlastiti stil. U »Krepostima«, koje se nastavljaju 
na ciklus »Poroka«, čudovišta su nestala; otada 
Douku poručuju ljudski likovi. Nakon preseljenja 
u Bruxelles, Bruegel nije više toliko radio, no cr- 
teži, kao npr. »Proljeće« (sl. 54 gore) i »Ljeto« 
(sl. 54 dolje), prema kojima su izrađeni bakro- 
rezi nakon Bruegelove smrti, dokazuju u kolikoj 
mjeri je njegov kasni stil u prikazivanju likova, s 
velikim plohama, bio prikladan za bakroreze. Me- 
đutim, Bruegelove uljene slike su te, kojima se 
najviše divimo. Nakon što je stoljećima bio zabo- 
ravljen, danas ga smatramo jednim od najvećih 
sjeverno-evropskih umjetnika. U čemu je suština 
fascinacije kojom na nas te slike djeluju? Da li 
bogatstvo pojedinosti, uznemirene gomile ljudi, 
pojedini sitni likovi, skupne djece, prosjaka | 
građana? Ili pak našu pažnju privlači ono gro- 
teskno u nezgrapnim likovima, što skakuću uz 
zvukove gajdi? Nemani i izrodi, plod njegove 
mašte, kao da su iskočili iz kakva gotskog molit- 
venika kako bi ljude mučili. Jezivo ždrijelo pakla 


na slici »Dulle Griet« (sl. 14), a prije svega luba- 
njama posut narančast krajolik u »Trijumfu smr- 
ti« (sl. 10), intenzivno nas se doimlje svojom pro- 
dornošću i otuđenošću. istovremeno, religiozni 
osjećaji što zrače iz bakroreza »Marijina smrt« 
(sl. 32) i »Krist i preljubnica« (sl. 68) duboko nas 
diraju. Promatrajući sliku »Kradljivac piica« (sl. 
93) divimo se Bruegelovu prikazivanju ljudskih 
likova, u ciklusu »Mjeseci« pak njegovoj sposob- 
nosti slikanja pejzaža, aok mu se u »Napuljskoj 
luci« (sl. 64) divimo kao topografu. 


No izleti u tantastično čvrsto su tiksirani Bruege- 
lovom savršenom tehnikom. Bio je izvanredan 
crtač i senzibilan kolorist. Sitne figurice često su 
tek naznačene, no umjetnik im je nadahnuo ži- 
vot. Bruegel je opsežni ciklus »Mjeseci« izradio 
u godinu dana. Brzina njegova slikanja zahtije- 
vala je savršeno sigurnu ruku. Svaki, pa i naj- 
manji potez je na svome mjestu, nijedna boja, ko- 
liko god tanko bila nanesena, nije preslaba. 
Prethodna skica još je vidljiva i čini sastavni dio 
crteža. Ono, čemu se danas u Bruegela najviše 
divimo, upravo je ta sigurnost, kojom njegova 
ruka fiksira predodžbe iz mašte. 


Bruegelova umjetnost je poučna. U vremenu kad 
je živio, vjerovalo se da je zadaća umjetnosti da 
ljude odgaja, pomaže da vode moralniji, tj. reli- 
giozniji život. Čak su i pejzaži himne u božju 
slavu. Premda je njegovo doba bio razdirano 
političkim i vjerskim borbama, Bruegel se nije 
ni za koga opredijelio. Njegova umjetnost bila 
je tek ljudski komentar o krvavim događajima. 


Bio je načistu s ljudskom ludosti, i premda ga 
nije nikad napustila vjera u sposobnost čovjeka 
da sam sebe spasi, to ga je ipak prožimao neki 
duboki pesimizam. Katkada je bio ciničan ili 
zdvo,an. No koliko god je uviđao da su ljudi 
okrutni i tašti, čim se suočio s božjim djelom 
ispunjavala bi ga vjera u čudo; najbolja ilustra- 
cija tog stava je njegova svijetleća vizija »Veseli 
put na vješala« (sl. 94), što ju je naslikao godinu 
dana prije smrti. 

1 Seljački ples 


(Isječak iz sl. 81) 


68 Seoski ples 


(Isječak iz sl. 81) 


91 Seoski ples 


(Isječak iz sl. 81) 

2 Pejzaž s Ikarovim padom 


Preneseno s drva na platno. 73,5 X 112 cm. Bru- 
xelles, Musees Royaux des Beaux-Arts. 


Prva Bruegelova signirana i datirana slika je 
»Pejzaž s pozivom apostola« iz godine 1553 (pri- 
vatno vlasništvo). Za »Pejzaž s Ikarovim padom« 
općenito se drži da je nastao kratko vrijeme na- 
kon toga, oko godine 1555, odmah nakon umjet- 
nikova povratka iz Italije (premda neki istraživa- 
či, međutim smatraju autentičnost ove slike, kao 
i jedne druge, vrlo slične, u privatnom vlasništvu, 
dvojbenom). 


Ovo je jedina Bruegelova slika s mitološkom 
temom. Njega je ova priča o Ikaru zaokupljala, 
što je vidljivo iz dva bakroreza izrađena prema 
njegovim crtežima: »Pejzaž s vijugavom rijekom 
| Ikarovim padom« (izradio ga u Rimu Georg 
Hoefnagel, a nosi naznaku godine 1553), i »Ratni 
brod i Ikarov pad« (sl. 19). Sam događaj se, isti- 
na, u tim crtežima tek usput pojavljuje, i podre- 
đen je glavnoj temi: pejzažu, odnosno brodu. 


Priča o Dedalu i Ikaru potječe iz Ovidijevih »Me- 
tamorfoza«; ona se, međutim, opet kasnije poja- 
vljuje u vrlo popularnom djelu iz srednjeg vijeka, 
»Das Narrenschiff« (Brod luda) Sebastiana Bran- 
ta. Dedal se smatrao izvanrednim graditeljem i 
»izumiteljem« umjetnog obrta. Na Kreti je sagra- 
dio kralju Minosu labirint s brojnim varljivim hod- 
nicima za Minotaura. No Dedal i njegov sin Ikar 
pali su u Minosovu nemilost i sami bili zatvoreni 


u labirint. Dedal je izradio za sebe i Ikara krila 
Od perja i voska, kako bi se spasili. Unatoč De- 
dalovim upozorenjima, Ikaru se, leteći preblizu 
suncu, vosak na krilima rastopio, pao je u more 
I utopio se. More u koje je pao zove se po njemu 
Ikarsko more. Na Bruegelovoj slici je Ikar već 
pao u more, i samo mu se još vide noge. 


Umjetnik se u velikoj mjeri držao Ovidijeva tek- 
sta. Orač, ribar i pastir se spominju u »Meta- 
mortozama«. No položaj sunca je neobičan: ono 
zapada, i već je na horizontu, što se ne slaže s 
Ovidijem, koji opisuje sunce na najvišoj svojoj 
točki, inače se ne bi bio vosak na Ikarovim kri- 
lima rastopio. Na grafici »Ratni brod s Ikarovim 
padom« sunce stoji visoko na nebu. Vidi se i 
Dedal, a Ikarova krila su se upravo počela ras- 
padati. 


Motiv seljaka s plugom je posebno značajan zbog 
mrtvog starca, koji na lijevoj strani, jedva vid- 
ljiv, leži u grmlju; to bi mogla biti ilustracija fla- 
manske poslovice: »Zbog smrti jednog čovjeka 
ne zaustavlja se nijedan plug.« 


Ratna lađa desno u prednjem planu predočuje 
nam Bruegelovo zanimanje za brodove, što se 
također izrazilo u njegovu ciklusu grafika s rat- 
nim brodovima (usp. bilješku uz sl. 19). Visoko 
stajalište promatrača i grad u daljini podsjećaju 
nas na stil ranih Bruegelovih pejzaža, dok je još 
bio pod utjecajem antverpenskih sljedbenika 


Joachima Patinira. 
a 


3 Borba karnevala i korizme 


118 X 164,5 cm. Signirano i datirano: »BRVEGEL 
1559«. Beč, Kunsthistorisches Museum. 


Ova se slika prvi put spominje u van Manderovu 
opisu Bruegelova života (usp. uvod). Kao i »Nizo- 
zemske poslovice« (sl. 11) ona predstavlja poče- 
tak ciklusa alegorija o ljudskoj pokvarenosti i lu- 
dosti, nastalog pod utjecajem Hieronymusa Bo- 
scha. Visoko stajalište promatrača i vreva sitnih 
likova potječe od Boscha »Vrt pohote«, Prado, 
Madrid). 


Bruegelovo djelo može se dvojako karakterizi- 
rati: realističkim i alegorijskim. U ranijim djeli- 
ma, npr. u »Karnevalu i korizmi«, jasno se ističe 
alegorijski element. Kasnija djela, npr. »Seljački 
ples« (sl. 81), djeluju realističnije; no i ona su 
alegorije na ljudsku grešnost. 

Prikazane su svečanosti koje su bile sastavni 
dio poklada u flamanskim selima i gradovima u 
tjednu pred korizmu. Za kasni srednji vijek je 
tipično da je vjerski povod takvih svečanosti, di- 
jelom crkvenih, dijelom svjetovnih, bio tek izgo- 
vorom za orgije i razuzdanost. To je poprimalo 
takve razmjene, da su poklade nazvane »de 
duivelsweek« (đavolji tjedan). Bar su tako crk- 
veni ljudi i moralisti govorili, a i Bruegelov stav 
bio je kritičan. 

Na ulicama su plesali seljaci i građani obučeni 
u maštovite karnevalske kostime. | Bosch je na- 
slikao takav prizor, no od te slike postoje samo 


kopije. Na njima predvodi alegorijski lik princa 
karnevala skupinu ljudi, među njima i redovnici 
i redovnice, koji plešu i piju. Pojavom neočeki- 
vanog i neželjenog alegorijskog lika korizme, u 
obliku mržave žene, ovoj razuzdanosti naglo je 
kraj. 

Bruegel pak, akcentuiranjem ove teme na sasvim 
drugi način, susret tradicionalnih neprijatelja, 
karnevala i korizme, prikazuje u obliku prave 
borbe, oružanog sukoba. Debeli karneval jaše na 
bačvi, umjesto koplja ima ražanj spreman na 
borbu, a redovnik i redovnica vuku patnički lik 
korizme na kolicima; oružje joj je lopatica za 
pečenje kruha. Susret se odigrava na trgu u ne- 
kom flamanskom selu. Čitava slika vrvi od njiho- 
vih pristalica i pratilaca: za princom karnevolom 
nadolazi čitav roj likova jedući, pijući i plešući, 
dok je druga polovina slike, posvećena korizmi, 
ispunjena likovima koji oličuju odricanje i skrom- 
nost. Neki nose vodu iz bunara, drugi jedu kruh 
ili dvopek, darivaju siromašne, ili idu u crkvu. 
Onim dijelom trga posvećenom korizmi dominira 
crkva (usp. sl. 3), a drugim, karnevalskim, krčma 
(USP. SI. 4). 

Ostalo je nejasno, što je zapravo bila Bruegelova 
namjera s ovom slikom; naime oba protivnika 
prikazana su na satiričan način. Za lik korizme 
jedva se može reći da uvjerljivo predstavlja kre- 
post ili čestitost. Naprotiv, njen izgled je smije- 
šan (zapravo je kopija lika vještice iz Boschova 
crteža). U rukama joj je svežanj suhog šiblja, 
simbola pokore. Djeca koja je slijede, simboli- 
zuju ludost i ništavnost. Obje Bruegelove figure 


dovele su jednog istraživača do neuvjerljivog za- 
ključka, da su one satira na tadašnje stanje iz- 
među kršćanskih crkava — karneval je protes- 
tant, a korizma katolikinja; Bruegel, kao i huma- 
nistički krug oko Abrahama Orteliusa kome je on 
bio naklonjen, smatrali su ih, naime, odgovornim 
i krivim za nemire u sjevernoj Evropi. 


Možemo, dakako, tvrditi da je ova slika, kao i 
»Nizozemske poslovice« (sl. 11) nastale iste go- 
dine, ilustracija Bruegelova vjerovanja, prema ko- 
jem je cjelokupno ljudsko djelovanje posljedica 
ludosti i sebičnosti (usp. napomene o Bruegelu 
kao moralistu u bilješkama uz sl. 26 gore). 
Zanimljiv primjer ponavljanja pojedinih motiva u 
Bruegelovim djelima predstavlja skupina bogalja 
i prosjaka u sredini onog dijela slike posvećenog 
karnevalu. U jednom od njegovih posljednjih dje- 
la, »Bogalji« (Louvre, Pariz) iz godine 1568, pre- 
uzet je dio ove skupine, uz neznatne preinake. 
Bruegel prikazuje ove prezrene članove društva 
vjerno, nesentimentalno, i s mnogo razumijeva- 
nja. 


4 Borba karnevala i korizme 
(Isječak iz sl. 3) 


Ovaj isječak prikazuje nekoliko maštovito obuče- 
nih likova iz pratnje princa karnevala. Izvode se 
dvije lakrdije: lijevo u pozadini, pred krčmom »K 
zmaju« »Urson i Valentina«, a ovdje, ispred krč- 
me »K modroj lađi« izvodi se »De vuile Bruid« 
(Prljava nevjesta). 

Postoji drvorez iz godine 1566, jedini prema Bru- 
egelovu crtežu, s pučkim karnevalskim igroka- 
ZOM »Urson i Valentina«, i bakrorez iz godine 
1970. »Prljava nevjesta« (»Svadba Mopsa i Ni- 
se«), lakrdija o siromašnom seljaku koji se po- 
kušava natjecati s rasipničkim, bogataškim svad- 
bama. Ovdje je on prikazan kako pleše sa svojom 
nepočešljanom nevjestom pred svadbenom po- 
steljom u otrcanom šatoru. 


Nadalje je u pratnji princa karnevala trbušast 
čovjek koji svira mandolinu, i čovjek s kolači- 
ćima utaknutim pod vrpcom na šeširu, i sa zrca- 
lom na leđima. 


5 Borba karnevala i korizme 
(Isječak iz sl. 3) 


Prikazana je korizma i njena pratnja; u pozadini 
je crkva, a u njoj svećenik ispovijeda. Na ulazu 
stoji nekoliko likova, proseći milostinju, ispred 
toga postavljene su tezge, a dalje lijevo, djeca se 
igraju. 


6 Dječje igre 


118 X 161 cm. Signirano i datirano: »BRVEGEL 
[sic] 1560«. Beč, Kunsthistorisches Museum. 


Van Mander spominje ovu sliku kao alegoriju, 
nastalu pod Boschovim utjecajem, i ona nesum- 
njivo po svojoj kompoziciji mnogo podsjeća na 
Boschov »Vrt pohote« u Pradu. Zacijelo nije 
Bruegelova jedina namjera bila da enciklopedij- 
ski prikaže dječje igre, premda ih je na ovoj slici 
identificirano više od osamdeset. Djeci je svjesno 
dao izgled odraslih ljudi (usp. sl. 7) i prikazao ih 
tako udubljene u njihove igre, kao što to jedino 
mogu biti ljudi pri obavljanju svojih (naoko) važ- 
nih poslova. Pouka bi mogla biti ta, da su pred 
Bogom jednako važne dječje igre, kao i zanima- 
nja odraslih. 


7 Dječje igre 
(Isječak iz sl. 6) 


8 Pad anđela 
(Isječak iz sl. 9) 


9 Pad anđela 


11/7 X 162 cm. Signirano i datirano: »M. D. LAll. 
BRVEGEL«. Bruxelles, Musees Royaux des 
Beaux-Arts. 


Ova slika iz godine 1562. još nam jednom zorno 
prikazuje, koliko _Bruege!l duguje Boschu, ne 
samo što se tiče izmišljanja najrazličitijih nakaza 
nego i u pogledu sredstava kojima se služi u 
svojim kompozicijama. Jedno krilo Boschova 
triptiha »Sudnji dan«, što se nalazi u bečkoj 
Akademiji, prikazuje nam istu temu. Pored toga, 
na Bruegela je također izvršio utjecaj i Frans 
Floris svojim mnoštvom likova u »Padu anđela«, 
što ga je Floris godine 1554. naslikao za kate- 
dralu u Antwerpenu, i što se sada čuva u tamo- 
šnjem muzeju. Floris je bio Bruegelov suvreme- 
nik, vrlo uspješan slikar u Antwerpenu između 
godine 15950. i 1570, a rad mu se odlikovao snaž- 
nim stilom, povezavši talijansko figuralno slikar- 
stvo visoke renesanse sa sjevernjačkom, gotskom 
osjećajnošću i nekom prostornom nejasnošću. 
Usporedba Florisove i Bruegelove interpretacije 
iste teme daje nam uvid u različita umjetnička 
strujanja u Antwepenu sredinom šesnaestog sto- 
ljeća. 

U to vrijeme Bruegel je najradije smještavao ve- 


liki, središnji, lik usred mnoštva manjih. Ovaj 
kompozicijski motiv se ponovno javlja u »Dulle 
Griet« (sl. 14) i u ciklusima »Kreposti« i »Poroci«, 


što ih je upravo bio dovršio (usp. bilješke uz sl. 


20 gore). 


Arkanđeo Mihajlo i njegovi pratioci bore se pro- 
tiv poroka, što ih utjelovljuju anđeli-otpadnici, 
prikazani kao čudovišta, pola ljudskog, a pola 
životinjskog obličja. Tema borbe izmedu kreposti 
i poroka, dobra i zla, neprestano se ponavlja u 
Bruegelovu djelu. 


10 Trijumf smrti 


117 X 162 cm. Madrid, Prado. 


Premda bez signature i bez datuma, ova slika bi, 
sudeći po sadržaju i srodnosti s Boschom, pri- 
padala u vrijeme nastajanja »Dulle Griet« (sl. 14) 
i »Pada anđela« (sl. 9), obje iz godine 1562. 


Najvjerojatnije je to ta slika, za koju van Mander 
kaže da su u njoj »iskušana sva sredstva protiv 
smrti«. S pravom se ukazuje na to, da je Bruegel 
ovdje ujedinio dva aspekta: sjevernjački način 
prikazivanja mrtvačkog plesa na drvorezima i 
talijansko shvaćanje trijumfa smrti, kako ga je 
vjerojatno vidio u palači Sclafani u Palermu. 
No Bruegelova vizija vojske smrti, koja nesmilje- 
no napreduje u paklenskom krajobrazu, nedvoj- 
beno je jedno od najoriginalnijih i najznačajnijih 
produkata njegove mašte. 

Smrti se ne može izbjeći. Ona dostigne svakoga. 
Pod vodstvom kostura, koji udara u bubanj, gusti 
redovi vojske smrti približavaju se kroz pustjeli 
krajobraz s pustim humcima, ogoljelim drvećem, 
mutnim vodama, razrušenim ili gorućim zgradama 
u osvijetljenim plamenom. Jašući na kljusetu, 
smrt svojom kosom tjera mnoštvo ljudi u zajed- 
ničku raku, sa svake strane stoje čete kostura, s 
poklopcima lijesova umjesto štitova, dok na lije- 
voj strani u bijelo obučen zbor kostura ftantarom 
popraćuje propast svijeta. 

Ovaj plameni krajobraz ispunjen je mnogim po- 
jedinačnim, mračnim, prizorima. U gornjem des- 


nom uglu prikazana je smrt kao krvnik koji vješa 
svoje žrtve. Desno dolje prekinut je svečani ban- 
Ket (sl. 13); kostur obučen u prsluk i zakrabuljen 
kao sluga, prolijeva vino. Na igraćem stolu leže 
razasute karte i igraća daska. Drugi kostur nudi 
lubanju na pladnju nekoj užasnutoj dami. Treći, 
iskešeni kostur jednu od dama zavodi na lju- 
bavni sastanak. Pjevačkom duetu što ga čine 
igrač na lutnji i dama s notama, nasilno se pri- 
družuje kostur, svirajući na violi da gamba, pre- 
tvarajući duet u mrtvački trio. Jedna luda se 
skriva pod stolom, dok se otmjena gospoda svo- 
jim mačevima pokušavaju braniti od mrtvačkih 
napadača. U sredini je mreže, u koju se hvataju 
bjegunci. Jednom hodočasniku upravo rezu vrat. 
U donjem lijevom uglu (sl. 12) zagrlila je majka 
svoje mrtvo dijete, što ga liže mržavi pas. Kostur 
S crvenim kardinalskim šeširom vodi kardinala 
pod ruku. Car umire, a kostur, obučen u žičanu 
košulju i oklop, pljačka mu blago. Mrtvačka kola 
tek što nisu pregazila jednu ženu. Ona drži pres- 
licu i kolovrat, klasične simbole prolaznosti života, 
u jednoj ruci, a u drugoj su joj škare, kojima 
upravo namjerava prerezati tanki konac. 


11 Nizozemske poslovice 


117 X 163 cm. Signirano i datirano: »BRVEGEL, 
1599«. Berlin-Dahlem, Staatliche Museen. 


Uz »Borbu karnevala i korizme« ovo je najranija 
alegorijska slika nastala pod Boschovim utjeca- 
jem. Prvi put se spominje godine 1668. u inven- 
taru Pietera Stevensa, amstedamskog kolekcio- 
nara, koji je sredinom sedamnaestog stoljeća bio 
skupio velik broj Bruegelovih slika. U flamanskoj 
umjetnosti već su se ranije prikazivale poslovice, 
pojedinačno ili u malim skupinama, no ovo je 
prva slika koja je stvorila, u neku ruku, čitav 
jedan svijet sastavljen od poslovica. Na ovoj slici 
s mnoštvom likova prikazano je oko 120 nizo- 
zemskih poslovica i izreka, od kojih ovdje navo- 
dimo samo nekoliko najvažnijih: palačinke rastu 
na krovu (pečeni golubovi lete mu u usta); obr- 
nuti svijet; glavom kroz zid; jedan striže ovcu, 
drugi svinju (ni dobar primjer mu ništa ne kori- 
sti); jamu zatrpati, nakon što se u njoj tele uto- 
pilo; mužu prebaciti modru kabanicu (nabiti mu 
rogove); po danu nositi svjetlo u košarama (na 
suncu sve dođe na vidjelo); bacati ruže pred 
svinje; moramo se sagnuti, želimo li ostati na 
zemlji; pustiti svijet da mu pleše po palcu. 

Pojedine prikazane ludosti, koje konačno do- 
vode do kaosa, zorno ilustriraju Bruegelovo mi- 


šljenje o stanju u svijetu. 
aa 


12 Trijumf smrti 


(Isječak iz sl. 10) 


13 Triiumf smrti 


(Isječak iz sl. 10) 


16 Trijumf smrti 


(Isječak iz sl. 10) 

14 »Dulle Griet« (Luda Greta) 


115 X 161 cm. Vrlo je malo preostalo od datuma 
i signature. Najvjerojatnije je tumačenje MDLAII 
(1562). Antwerpen, Museum Maer van den Bergh. 
Ova slika je po koncepciji i kompoziciji slična 
»Padu anđela« iz godine 1562. Po svojoj kompo- 
ziciji — alegorijski ženski lik usred mnoštva ču- 
dovišta — mogla bi se smatrati srodnom ciklusi- 
ma »Sedam poroka« (usp. bilješke uz sl. 26 gore) 
i »Sedam kreposti«, što su nastali nekoliko go- 
dina ranije. Tu je Bruegel vjerojatno želio prika- 
zati gramzljivost, što je utjelovljuje »Dulle Griet«. 
Natovarena blagom, uputila se da orobi vrata sa- 
moga pakla. Desno, iza nje, čopor lakomih žena 
pljačka jednu kuću. Iznad njih, đavao s muškim 
licem, ali u ženskim haljinama, baca na njih 
novac i navodi ih na daljnje poroke (medu osta- 
lim i na proždrljivost), što im ih nudi u staklenoj 
kugli kao simbolu ništavnosti (usp. bilješke uz 
sl. 96). 


Gramzljivost je ta, koja je dovela »Dulle Griet« i 
njenu četu žena u ovaj paklenski krajobraz pun 
poroka i njihovih žrtava. Na lijevoj strani prika- 
zan je đavao u obliku paklenskog ždrijela, što je 
poznato iz ilustracija srednjovjekovnih knjiga. Na 
krajnjoj desnoj strani (sl. 21) vodi se kako obo- 
ružana čudovišta brane paklensku utvrdu protiv 


a 


15 Savlovo samoubojstvo 


33,9 X 995 cm. Naslovljeno, signirano i datirano: 
»S5AUL XXXI. CAPIT. BRVEGEL MCCCCCLAII«. 
Beč, Kunsthistorisches Museum. 


Naslov slike nas upućuje na ovu, u slikarstvu 
neuobičajenu, temu i njen izvor: Savlovo samo- 
ubojstvo nakon poraza u borbi s Filistejcima opi- 
sano je u Starom zavjetu, 31. pogl. vers. 1—5, I. 
knjiga Samuela: »Ali Filistejci se borahu protiv 
Israela; | Israelci pobjegoše pred Filistejcima i 
padoše na gorju Gilboa. | Filistejci progonjahu 
Savla i njegove sinove, i ubiše Jonatana, Abina- 
daba, i Malhisua, sinove Savlove. | borba protiv 
Savla se zaoštraše, i strijelci ga gađahu streli- 
cama i teško ga raniše. Tada reče Savao svome 
pratiocu: izvuci mač i probodi me njime, da ovi 
neobrezani ne dođu i probodu me, i izrugaju mi 
se. No njegov pratilac ne htjede to učiniti, jer 
se vrlo bojaše. Tada uz Savao svoj mač i baci 
se na nj. Kad njegov pratilac vidje da je Savao 
mrtav, i on se baci na svoj mač i umre s njime.« 
Bruegelov izbor ove teme mogao bi se objasniti 
time, što se Savlovo samoubojstvo smatralo kaz- 
nom za njegovu oholost i prezir prema Bogu. 
Tako se i on nalazi među onima, što ih Dante 
susreće u »Čistilištu« (Pjevanje XII, 40—42): 


»O Saul, come su la propria spada 
Quivi paremi morto in Gelboe 
Che poin non senti pioggia ne rugiada!« 


(O Savle, kako se ti to pojavljuješ mrtav na 
vlastitu maču na Gilboi, koja odonda nije više 
osjetila ni kišu, ni rosu!) 


Bruegel je ovaj prizor, kao i većinu svojih bib- 
lijskih prizora, predočio kao suvremeni događaj: 
tako ovdje imamo vojsku s naoružanjem iz šes- 
naestog stoljeća. Očit je utjecaj slike Albrechta 
Altdorfera »Aleksandrova bitka« (Munchen, Alte 
Pinakothek) iz godine 1529, gdje se prikazuje po- 
bjeda Aleksandra Velikog nad Darijem kao su- 
vremena bitka. Posebno valja napomenuti da je 
iz Altdorferove slike Bruegel preuzeo prikaz su- 
koba protivničkih vojski. 


»savlovo samoubojstvo« jedan je od ranih Bru- 
egelovih pokušaja, da spoji slikanje pejzaža i 
slikanje likova. Uspoređujući ovu sliku s »Vese- 
lim putom na vješala« (sl. 94) iz godine 1568. 
vidimo, koliki je put još pred njime. Pozadina i 
prednji plan su još neusklađeni, a stijena u sre- 
dištu je maniristička izmišljotina koja će se pono- 
viti u »Nošenju križa« (sl. 34). Na pozadini s 
čudnovatim pejzažem, što se nazire kroz laganu 
izmaglicu, neobično se jasno ističu pojedinosti 
prednjeg plana, i ova slika nam predočuje Bru- 
egelovu sve veću sigurnost u realističnom poi- 
manju prirode. Vrlo se intenzivno doimlje sukob 
dviju četa ispred pejzaža izvedenog u maniri 
antverpenske škole, kao i Filistejci koji pronalaze 


mrtvog izraelskoga kralja. 
a 


17 »Dulile Griet« (Luda Greta) 


(Isječak iz sl. 14) 


21 »Dulle Griet« (Luda Greta) 
(Isječak iz sl. 14) 


E 

18 Alpski pejzaž 


Pero, smeđa tinta. 23,6 * 34,3 cm. Signatura apo- 
krifna, datirano 1593. Pariz, Louvre. 


Crtež je nastao za vrijeme Bruegelova putovanja 
u italiju, i jasno je vidljivo, kako ga je tada zao- 
kupljalo venecijansko slikanje pejzaža, osobito 
Campagnolino. Ovaj crtež je prvi od niza pej- 
zaža, koji su dostigli vrhunac u bakrorezima »Ve- 
liki pejzaži« (sl. 22 i 23). Način izražavanja ant- 
verpenske škole ustupio je mjesto prostranim 
alpskim pejzažima, koji su naturalistički izvedeni 
malim potezima pera i točkama. Stajalište pro- 
matrača je spušteno niže, a sjene su obrađene 
tako, da se može zaključiti, kako je crtež izrađen 
po prirodi. 


19 Ratni brod s Ikarovim padom 


Bakrorez. 22,6 * 29 cm. London, British Museum. 


Kako je Bruegel živio u velikom, prometnom luč- 
kom gradu, mogao je vidjeti brodove iz čitave 
Evrope. Oni su ga privlačili, ali, čini se, i njegove 
sugrađane. Izdavač Hieronymus Cock, čiji trgo- 
vački duh nije nimalo zaostajao za njegovim smi- 
slom za umjetnost, naručio je od Bruegela godine 
1565. ciklus bakroreza cd trinaest »Ratnih bro- 
cova«. Grafičke listove izradio je Frans Huys u 
Cockovoj radionici »Aux quatre vents« u Antwer- 
penu. U ono vrijeme se ratni brodovi nisu bitno 
razlikovali od trgovačkih. Većina trgovačkih bro- 
dova bila je naoružana, a ratni brodovi su često 
bili preuređeni trgovački brodovi. Engleska tlota, 
koja je pobijedila španjolsku Armadu, većinom 
se sastojala od naoružanih trgovačkih brodova. 
Bakrorezi s ratnim brodovima, kao uostalom i 
bakrorezi ciklusa »Veliki pejzaži«, često su sa- 
državali biblijske ili mitološke prizore, što im je 
pridavalo narativni element. Ikarov pad, tema iz 
Ovidijevih »Metamorfoza«, opetovano se na raz- 
ličit način pojavljuje u Bruegelovim djelima (usp. 
bilješke uz sl. 2). 


TI 


20 Savlovo samoubojstvo 
(Isječak iz sl. 15) 


22 Solicitudo rustica (Ladanjska događanja) 


Pero, smeđa tinta na prethodnom crtežu crnom 
kredom. 24,5 X 35,3 cm. London, British Museum. 


Predložak za bakrorez Hieronymusa Cocka (usp. 
bilješke uz sl. 23). 


23 Solicitudo rustica 


Bakrorez. 32,5 * 42,5 cm. London, British 
Museum. 


Ovo je jedan od »Velikih pejzaža«, bakroreza, 
što ih je Hieronymus Cock izradio prema Bru- 
egelovim crtežima. Ciklus ne nosi datuma, no 
jedan od crteža, predložaka za bakrorez, koji 
prikazuje alpski pejzaž, nosi datum 1555 (Louvre, 
USP. SI. 18). 


24 Babilonski toranj 


114 X 1595 cm. Signirano i datirano: »BRVEGEL. 
FE. M. CCCCC. LAIII.« Beč, Kunsthistorisches 
Museum. 


Ova je slika vjerojatno ta, koja se godine 1566. 
spominje u zbirci Niclaesa Jonghelincka u Ant- 
werpenu. Kasnije su se našle u zbirci kralja Ru- 
dolfa II. obje izvedbe, bečka i roterdamska (sl. 
ASIA 

Bruegel je triput obrađivao ovu temu. Malena 
verzija na slonovoj kosti spominje se u zbirci 
Jurja Klovića, no ona se izgubila. Bečka, veća 
od dviju sačuvanih verzija, označena je godinom 
1563, dok se za roterdamsku verziju općenito 
smatra da je nastala kasnije. 


Bečka izvedba je konvencionalnija u ikonogra- 
fiji, a prikazan je i graditelj Babilonskog tornja, 
kralj Nimrod, u donjem lijevom uglu (sl. 28). 

U ovom Bruegelovu djelu nailazimo na dvojako 
značenje; s jedne strane gradnja Babilonskog 
tornja simbolizira oholost i njeno kažnjavanje 
(kao i »Savlovo samoubojstvo«, usp. bilješke uz 
sl. 15), s druge strane nas užurbanost marljivih 
graditelja upućuje na drugu jednu pouku, naime 
na uzaludnost i besmislenost svakog ljudskog 
nastojanja. Sebastian Brant (1457—1521) je u 
svojoj knjizi »Das Narrenschiff« (Brod luda) pri- 
kazao gradnju tornja kao simbol ljudske ludosti. 
Bruegelov toranj sličan je Koloseju i drugim rim- 
skim ruševinama, koje je vidio deset godina ra- 


nije, a mogao _ ih je proučavati i u grafikama 
Hieronymus Cocka, štoviše, neke od njih je pot- 
puno nepromijenjene i preuzeo. Primjena rimskih 
građevinskih oblika imala je i simboličko znače- 
nje: Rim je bio, kao i Babilon, »vječni grad«, a 
ipak je bio razoren. 

Točnost kojom Bruegel reproducira mnogobrojne 
građevinsko-tehničke pojedinosti dokazuje nam 
njegovo temeljito poznavanje ovog područja. 


25 Babilonski toranj 


60 X 745 cm. Bez datuma i signature. Rotter- 
dam, Museum Boymans — van Beuningen. 
Usp. Bilješke uz sl. 24. 


26 (gore) Avaritia (Škrtost) 


Bakrorez. 22,6 * 29,5 cm. London, British 
Museum. 


»Škrtost« je prvi list iz ciklusa grafika »Sedam 
poroka«, što ga je tehnički izradio Pieter van der 
Heyden, a objavio Hieronymus Cock godine 1558. 
Svi Bruegelovi crteži, predlošci za te bakroreze, 
sačuvali su se. »Škrtost« nosi datum 1556, a 
ostali 1557: »Superbia« (Oholost, sl. 50), »Invi- 
dia« (Zavist, sl. 51), »Ira« (Gnjev, sl. 45), »Gula« 
(Proždrljivost, sl. 55 dolje), »Luxuria« (Pohota) i 
»Desidia« (Lijenost, sl. 27 gore). Zanimljivo je 
usporediti originalne crteže s objavljenim grafi- 
kama; u svojim pojedinostima grafike su podlije- 
gale nekoj vrsti cenzure izdavača, koja nije bila 
upućena protiv pornografskog prikazivanja, nego 
protiv preoštre kritike. Tako se, primjerice, na 
grafici »Pohota« biskupska mitra jednoga greš- 
nika pretvorila u sasvim nešto drugo, šešir iz 
mašte. U nekim drugim slučajevima čini se kao 
da bakrorezac nije shvatio umjetnikove namjere: 
zgrade, koje na crtežima imaju ljudske karakte- 
ristike, ponekad ih u bakrorezima gube. Kao što 
je u uvodu spomenuto, Bruegel je pripadao jed- 
nom humanističko-vjerskom smjeru. Drugi su čla- 
novi bili Abraham Ortelius, veliki geograf, izda- 
vač Christopher Plantin, te bakrorezac Frans Ho- 
genberg. Vođa grupe bio je propovjednik i filozof 
Cornheert, i sam umjetnik, koji je također radio 
za Cocka. Coornheertov stav opisuje se ovako: 


»osnovan je na osobnoj povezanošću s Bogom, 
što vanjske obrede pojedinih crkava (katoličke, 
luteranske i kalvinističke) čine suvišnima, kao i 
i na moralno učenje o dužnosti čovjeka da nad- 
vlada grijeh, na koji ga ludost navodi«. Ovaj 
prosvijećeni stav temeljno se razlikuje kako od 
kalvinističkog, tako i od luteranskog naučavanja, 
po kojem je grijeh urođen, a isto tako | od kato- 
ličke dogme. No upravo je to stav koji se očituje 
u grafikama ciklusa »Poroci« i »Kreposti«. 


Po Coornheertovu shvaćanju, opasnost grijeha 
za čovjeka nije se sastojala u kažnjavanju nakon 
smrti, nego u tome, što kvari čovjeka za vrijeme 
njegova života. Grijeh dovodi do poniženja, do 
duhovnog i tjelesnog propadanja. Grijeh je do 
neke izvjesne mjere sam svoja kazna. Grešnik je 
rob grijeha, tako da je svaki grijeh daljnje pro- 
padanje. No snagom svoje volje grešnik se može 
sam spasiti. Grijeh nije nešto iskonsko. Svako- 
me je moguće da se popravi, ukoliko se poveže 
s Bogom. 

U pogledu kompozicije, ovaj ciklus izrađen je, 
kao i »Kreposti« (usp. sl. 26 dolje), po sličnoj 
shemi. Središnji, alegorijski uvijek ženski lik, 
utjelovljuje porok. Oko njega su pojedini likovi 
i skupine, koje predstavljaju djelovanje odnosnog 
poroka. Njih muče i gone čudnovata bića, pola 
ljudi, pola životinje. 

Originalni crtež »Avaritije« u britanskom muzeju 
označen je godinom 1556. Lakomost za novcem 
i za dobiti zauzimaju u ovom ciklusu vrlo zna- 
čajno mjesto. Novac, ili bar želja za njim, korijen 
je svakog zla. Prijevod latinskog teksta na bak- 


rorezu glasi: »Da li se lakomi škrtac ikada boji 
ili stidi?«. Stihove nizozemske izreke u prijevodu 
glase: »Za gramzljivoga škrca ne postoji ni čast, 
ni ćudoređe, ni božja vlast.« 

Alegorijski lik, škrtost, drži novac u krilu. Slo- 
bodnom rukom grabi u škrinju s blagom, koju 
iz razbijenog vrča pune dva čudovišta. Pogled 
joj je spušten prema novcu, ili je pak slijepa. No 
toliko je zabavljena novcem da je u svakom 
slučaju slijepa za sve ono što se oko nje zbiva. 
Njenom liku odgovaraju u životinjskom svijetu 
žabe do njenih nogu. U najutjecajnijem ikono- 
grafskom priručniku renesanse, »Iconografia«, što 
ga je napisao Cesare Ripa, žaba predstavlja 
škrtost zbog toga, što ne ždere pijesak i zemlju, 
premda je toga oko nje u izobilju, jer se boji da 
ne bi ništa preostalo. 

Iza lika »Škrtosti« stoji koliba posuđivača novca, 
kojemu siromah upravo predaje tanjur. Desno 
sjedi goli par s mjenicom, a oko njih podrugljivo 
leti krilata neman. Oni su naime prodali svoje 
duše za novac. Nešto dalje valja jedna neman 
golog škrca u bačvi obloženoj čavlima, a iz rana 
mu umjesto krvi teče novac. Velike škare hvataju 
žrtve posuđivača novca. Čak ni sam posuđivač 
nije siguran; na krovu njegove kolibe sjedi kra- 
dljivac. Tamo je kutija s ušteđenim novcem, u 
njoj sjedi žaba, a na njoj je tornjić iz kojeg viri 
štap na kome visi torba s novcem. U tu torbu 
gađaju strijelci lukom i strelicama, tako da na 
njih pada novac. Oni su tako zaposleni, da i ne 
primjećuju kako im kradu njihove vlastite kese 
s novcem. Iza njih jaše čovjek obrnuto posađen 


na volu, a iza njega je drugi čovjek koji vuče 
težak teret. U pozadini, na desnoj strani, golem 
mijeh potpiruje vatru, dim koje suklja kroz šešir 
proboden nazubljenim mačem. 

Na lijevoj strani navaljuju na kutiju zanovac u 
obliku lukovice. Jedan čovjek upravo vadi kroz 
prorez pomoću duge motke komad novca, a dru- 
gi se penje po ljestvama i pokušava razbiti ku- 
tiju. Kraj toga gori tvrđava, što treba značiti da 
nagomilano bogatstvo uvijek u sebi krije opas- 
nost. U prednjem planu stoje čudovišta, proseći 
ili brojeći novac. 


26 (dolje) Fortitudo (Hrabrost) 


Bakrorez. 22,6 X 29,5 cm. London, British 
Museum. 


Bakrorez »Fortitudo« pripada ciklusu »Sedam 
kreposti«, što se nastavio na »Sedam poroka«. 
Uz »Fortitudo« u ovom ciklusu pripadaju »Fides« 
(Vjera, sl. 63), »Spes« (Nada, sl. 44), »Caritas« 
(Milosrđe), »Justitia« (Pravda), »Prudentia« (Mud- 
rost) i »Temperantia« (Umjerenost, sl. 27 dolje). 
»Patentia« (Strpljivost, sl. 62) ne pripada ovom 
ciklusu; taj bakrorez je izradio Pieter van der 
Heyden i objavljen je godine 1567. On u neku 
ruku povezuje cikluse »Kreposti« i »Poroka«). 


Svi crteži ciklusa »Sedam kreposti« sačuvani su. 
Bruegel ih je načinio godine 1599. i 1560. Bakro- 
rezi nisu signirani, no stilistička usporedba poka- 
zuje da ih je tehnički izradio Philippe Galle. Oni 
su daleko bolje izvedeni nego »Poroci«, što ih 
je izradio Pieter van der Heyden. 


U kompozicijskom smislu se u »Krepostima« po- 
navlja način prikazivanja »Poroka« s alegorij- 
skim ženskim likom u prednjem planu, i grupama 
i figurama oko nje koji prikazuju svojstvo dotične 
kreposti. Pouka je formulirana u latinskom tek- 
stu. Likovna obrada je znatno izmijenjena. Od 
Boscha preuzeta čudovišta nestala su (osim u 
»Fortitudi«). Nema više mučenja, maskiranih đa- 
vola, paklenih ili plamenih pejzaža, ni grotesknih 
i mrtvačkih nakaza. Umjesto toga se pod talijan- 


skim utjecajem Bruegel priklonio bliskoj nizo- 
zemskoj grafičkoj tradiciji ranog šesnaestog sto- 
Pojam kreposti u šesnaestom stoljeću nije nam 
danas bez daljnjega razumljiv. Poneki aspekti 
U ovom ciklusu mogu današnjeg promatrača i 
šokirati. U »Justitiji«, primjerice, prikazuje se ne- 
koliko pogubljenja, što se odvijaju pred zaintere- 
siranim mnoštvom. Zbog toga su neki kritičari 
bili mišljenja, da ovaj ciklus treba smatrati sati- 
rom, što zacijelo nije točno. 

Originalni crtež, predložak za bakrorez »Fortitu- 
do«, nalazi se u Boymans muzeju u Rotterdamu. 
Bruegolovo shvaćanje hrabrosti je ofenzivno: nije 
dovoljno odupiranje zlu, nego se treba protiv 
njega i aktivno boriti. Slika nam pokazuje bojno 
polje na kojem su vojnici čudovišta, utjelovljenja 
zla, natjerali u bijeg. 

Lik hrabrosti nogama gazi zmaja — zlo. Kao 
znak njene potpune vlasti nad nemani, ona drži 
željezni lanac pričvršćen obručem oko zmajeva 
vrata. Zmajev rep je u škripcu. Na glavi ima 
»Fortitudo« nakovanj, jer ona se zlu opire jed- 
nako kao i nakovanj udarcima čekića. Desna 
ruka obuhvaća joj stup, simbol snage. Oko nje 
bore se njeni vojnici protiv poroka, što ih simbo- 
liziraju životinje, kao i u ciklusu »Sedam poroka«: 
žaba škrtost, paun oholost, svinja proždrljivost, 
magarac lijenost, medvjed gnjev, majmun ponhotu, 
a puran zavist. 

U pozadini je utvrda s četiri tornja, koju brane 
naoružani ljudi i anđeli protiv napadaja zla. Mno- 
štvo vojnika s desne strane, u gustim redovima, 


podsjećaju nas na vojsku u »Savlovu samouboj- 
stvu« (Sl. 15) nastalom pod Altdorferovim utjeca- 
jem. Na desnoj strani je razbijeno jaje, i danas 
još simbol zla i grijeha, u koje se tjeraju nemani. 
Latinski moto u prijevodu glasi: »Prava hrabrost 
sastoji se u svladavanju strasti i obuzdavanju 
gnjeva i drugih poroka.« 


27 (gore) Desidia (Lijenost) 


Bakrorez. 22,6 * 29,5 cm. London, British 
Museum. 


Ovo je jedan od bakroreza iz ciklusa »Sedam 
poroka«, što ih je prema Bruegelovu crtežu gra- 
fički reproducirao Pieter van der Heyden, a 15938. 
ih objavio Hieronymus Cock. Za objašnjenja o 
ovom ciklusu usp. bilješke uz sl. 26 gore. 


Originalni crtež iz godine 1557. čuva se u Alber- 
tini u Beču. »Lijenost« spava otvorenih ustiju na 
mekanu jastuku što ga pridržava neko čudovište. 
Ona se naslanja na spavajućeg magarca, alego- 
rijski simbol lijenosti. Oko nje gmižu puževi. Na 
desnoj strani vuče redovnik u fratarskoj halji 
krevet na kotačima, na njem leži čovjek i veli- 
kom žlicom baca u sebe hranu. Straga je kuća 
»Lijenosti«, ruševna tvorevina s jednim stolom za 
kojim spavaju dva đavla; kraj njih je prazan vrč. 
Pohotni đavli napadaju golu djevojku, jedan od 
njih nudi joj veliki, mekani jastuk. Straga, iza 
jedne zavjese, dvoje ljudi leže u krevetu. To sve 
ukazuje na to kako lijenost navodi na daljnje 
grijehe. Na zabatu kuće je sat, na njem visi 
čovjek sa zvonom i čekićem, otkucavajući sate. 
Pod njim je daska i dvije kocke, jer je | igra na 
sreću grijeh, na koji navodi lijenost. U sredini 
pozadine čući div koji boluje od začepljenosti; 
dva sitna lika ga motkama podupiru. On utjelov- 
ljuje poslovicu: »Prelijen čak da i nuždu sam 
obavi.« Dolje lijevo je brojčanik sata, do polovine 


uronjen u vodu. Kazaljka pokazuje na jedanaest, 
jer ljenivac sve odgađa do jedanaeste ure. La- 
tinski moto kaže: »Lijenost razara snagu, dugo- 
trajni nerad iscrpljuje jakost.« 


27 (dolje) Temperantia (Umjerenost) 


Bakrorez. 22,6 X 29,5 cm. London, British 
Museum. 


Ovo je jedan od bakroreza iz ciklusa »Sedam 
kreposti« što ih je prema Bruegelovu crtežu iz- 
radio Philippe Galle, a objavio Hieronymus Cock. 
Za pojedinosti o ovom ciklusu usp. bilješke uz 
sl. 26 dolje. 


Bruegel očito podrazumijeva umjerenost kao su- 
protnost lijenosti. U mnoštvu pojedinačnih pri- 
zora prikazane su ljudske djelatnosti koje su op- 
ćenito korisne. Velik alegorijski lik »Umjerenosti« 
drži na glavi sat, jer vrijeme brzo prolazi i treba 
ga dobro iskoristiti. Ustima i jednom rukom drži 
uzde, simbol vladanja samim sobom, a drugom 
drži naočale, kako bi bolje vidjela. Oko struka 
joj je umjesto pasa obavijena zmija, simbol svla- 
davanja putene strasti. »Umjerenost« stoji na 
krilu vjetrenjače, što ilustrira sposobnost čovjeka 
da korisno upotrebljava prirodne sile. 


Oko alegorijskog lika prikazane su scene koje 
simboliziraju »Sedam slobodnih umjetnosti«, i to 
od lijeve prednje strane na desno: aritmetika, 
straga glazba, retorika, astronomija, geometrija, 
dijalektika i gramatika. Način na koji su umjet- 
nosti prikazane ukazuju na njihovu socijalnu i 
praktičnu korist. Tako je aritmetika vrlo korisna, 
primjerice, u uredu. Na lijevom rubu slike je 
Bruege!l prikazao, iza aritmetike, svoju vlastitu 


umjetnost, slikarstvo. Slikar s paletom | slikar- 
skim štapom okrenut nam je leđima. Iznad njega 
Vidi se glazba u njenim mnogobrojnim manifesta- 
cijama: orgulje, orkestar, crkveni zbor predstav- 
ljajući crkvenu, a lutnja svjetovnu glazbu. Iza 
glazbenika izvodi se drama, vjerojatno poučni 
igrokaz, u kome dva otmjeno obučena gospodina 
personificiraju i deklamiraju svoje ideje. Sa stra- 
ne se šulja luda na pozornicu. Iznad nje visi 
simbol obrnutog svijeta. U sredini pozadine dva 
astronoma mjere zemlju i nebo. | geometri nešto 
mjere viskom i kutomjerom oko jednog stupa. 
Kraj njih su topovi i topovske kugle, jer je i bali- 
stika dio geometrije. Ispred njih je skupina uče- 
njaka koji zastupaju dijalektiku. Tu je Bruegel 
dopustio sebi jednu satiričnu aluziju: dok uče- 
njaci marljivo _ diskutiraju, na stolu biblija leži 
zatvorena. Na isti način je u »Pohvali ludosti« i 
Erasmus optužio teologe da se upuštaju u besko- 
načne diskusije o sitnicama, umjesto da čitaju 
sveto pismo. U prednjem planu prikazana je 
gramatika u liku učitelja sa šibom utaknutom za 
pojas i njegovih marljivih učenika. Latinski moto 
kaže: »Moramo se pobrinuti da ne padnemo u 
razvrat, rasipnost i pohotu, i ne smijemo dopu- 
stiti da nas škrtost i pohlepnost ostavljaju u pr- 
ljavštini i neznanju. « 


I 


28 Babilonski toranj 
(Isječak iz sl. 24) 


29 Babilonski toranj 
(Isječak iz sl. 24) 


[zl 


[zl 


30 Velike ribe gutaju malene 


Bakrorez. 22,9 X 30 cm. London, British Museum. 


Bakrorez je izradio Pieter van der Heyden, a 
izdao ga godine 1557. Hieronymus Cock. Crtež 
perom iz godine 1556. čuva se u Albertini u Beču. 
Umjesto Bruegelove signature stoji u donjem li- 
jevom uglu iznad kormila natpis »Hieronymus Bos 
inventor«. Tu se očituje nakladnikova namjera da 
bakrorez mladog Bruegela prikaže kao rad pvoz- 
natijeg Boscha (usp. bilješku uz sl. 26 gore). 
Pouka je isto toliko očita, koliko i tragična: čo- 
vjek je prema čovjeku nemilosrdan. Pedesetak 
godina nakon nastanka ovog crteža, upotrijebio 
je Shakespeare tu alegoriju u svojoj drami »Peri- 
klo«, u prvom prizoru drugog čina: 


»Treći ribar: . . . Učitelju, čudim se kako ribe 
mogu živjeti u moru. 


Prvi ribar: Tako, kao što i ljudi na zemlji: veliki 
gutaju malene. Naše bogate škrce mogu najbolje 
usporediti s kitom: igraju se i skakuću, tjerajući 
sve male ribe pred sobom, dok ih na kraju sve 
skupa ne progutaju; čuo sam da takvi kitovi po- 
stoje i na zemlji, i drže otvoreno ždrijelo sve dok 
ne progutaju čitavu župu, crkvu, toranj i zvo- 
nove. 

Periklo (po strani): Lijepa usporedba .. . 

.. . Kako ovi ribari ukazuju na ljudske mane 
pomoću ljuskavih stanovnika mora; 


Periklo (po strani): Lijepa usporedba . . . 

.. . Kako ovi ribari ukazuju na ljudske mane 
pomoću ljuskavih stanovnika mora; 

kako ih njihovo mokro carstvo na sve upozoruje, 
što treba da pohvalimo i pokudimo!« 


U prednjem planu Bruegel je postavio lađu s ri- 
Darom i njegovom djecom. Starac govori nešto 
svome sinu pokazujući mu veliku ribu. Njegove 
riječi su ispod latinskog mota navedene na fla- 
manskome: »Vidi, sine moj, to sam već dugo 
znao da velike ribe gutaju malene.« 


Golema riba mrtva leži na obali, i jedna neobična 
spodoba s oklopom i duboko navučenom kaci- 
gom preko lica vadi joj utrobu. Nož, kojim čisti 
ribu, veći je od nje same. Na nožu stoji znak, 
KOJI na prvi pogled izgleda kao znak proizvo- 
đača, no značenje mu je mnogo dublje, naime u 
njemu se razabire simbol svijeta. Ribi iz trbuha 
izviru ribe, školjke i jegulje, neke od njih guta- 
jući jedne druge. Drugi čovjek upravo se sprema 
u ribu ubosti ostve. Desno sjedi luda hvatajući 
jednu ribu pomoću druge. Alegorija je upotpu- 
njena time što jedna riba s drugom u ustima po- 
kušava pobjeći na ljudskim nogama. 


II 


31 Sveti Jeronim u pustinji 
(S. Hieronymus in Deserto) 


Bakrorez. 32,4 X 42,5 cm. London, British 
Museum. 


Ovo je jedan od bakroreza iz ciklusa »Veliki 
pejzaži«, što ga je prema Bruegelovu crtežu iz- 
radio H. Cock. Ovi crteži nastali su oko godine 
1599 — 1558. Drugi pejzaži iz ovog ciklusa su 
»Solicitudo rustica« (sl. 23) i »Magdalena pokaj- 
nica« (sl. 40). 


Umjesto sirijske pustinje u koju se historijski pu- 
stinjak sv. Jeronim stvarno povukao, Bruegel je 
prema pamćenju nacrtao veličanstveni alpski pej- 
zaž. Pustinjakovo prebivalište i lava u prvi mah 
i ne primjećujemo na lijevoj strani slike među 
drvećem u prvom planu. 


32 Smrt Marijina 


36 X 54,5 cm. Signirano »BRVEGEL« (tragovi go- 
dine ne mogu se odgonetnuti). National Trust, 
Upton House, Banbury, Oxfordshire. 


Ovo je grisaille (slika u sivoj boji) izrađena go- 
dine 1564 za velikog antverpenskoga geografa, 
Bruegelova prijatelja, Abrahama Orteliusa. Orteli- 
us je godine 1574 dao Philippeu Galleu da prema 
ovoj slici izradi grafičke listove, kao darove za 
svoje prijatelje. Među njima bio je D. V. Coorn- 
heert, veliki teolog iz Haarlema, o čijem je utje- 
caju na Bruegelove nazore pisano u uvodu i u 
bilješkama uz pojedine slike, osobito uz »Sedam 
poroka« (usp. bilješke uz sl. 26 gore). Coornheert 
se pismom zahvalio na daru, izražavajući duboki 
dojam što ga je Bruegelova umjetnost na njega 
ostavila: »Vaš cijenjeni dar, dragi Ortelius, pri- 
mio sam upravo u času kad sam razmišljao kako 
da vam zahvalim. Proučio sam ga pažljivo i sa 
zadovoljstvom, jer je izvanredno umjetnički na- 
crtan i pažljivo izrađen. Bruegel i Philippe nad- 
mašili su same sebe. Po mome mišljenju, ni je- 
dan ni drugi nisu nikad ništa bolje stvorili. Prija- 
teljska naklonost Abrahama Orteliusa je, podsti- 
čući njihove prirodne sposobnosti, omogućila 
stvaranje jednog takvog umjetničkog djela, koje 
će u očima ljubitelja umjetnosti svojom savrše- 
nošću vječno živjeti. Nikad nisam vidio uspješ- 
niji crtež ili bolji bakrorez nego što je prikaz ove 
turobne prostorije . . . Pomislio sam da čujem 


sjetne riječi, jecanje, plač i naricanje. Proma- 
trajući ovu sliku boli, pričinilo mi se da razabi- 
rem uzdahe, stenjanje i krikove, čak i kapanje 
suza. Ondje se nitko ne može sazdržati, a da ne 
lomi ruke, da ne tuguj= i žaluje, da ne kuka i 
pati. Ova prostorija poa3sjeća na smrt, no meni 
se čini da u njoj sve živi.« 

Ova slika na uvjerljiv način izražava Bruegelovu 
vjeru u uskrsnuće i spas pravednika, prikazanu 
mnoštvom tugujućih likova št) iz tmine pozadine 
naviru k smrtnoj postelji. Literarni izvor je »Le- 
genda aurea« Jacoba Veraginea, u kojoj se opi- 


suje mnoštvo svetaca koji su prisustvovali Mari- 
jinoj smrti. 


33 Apelova kleveta 


Pero, smeđa tinta, lavirano. 20,6 *< 30,8 cm. Sig- 
nirano i datirano: »P. BRVEGEL MDLAV«. Lon- 
don, British Museum. 


Crtež je otkriven godine 1959. i otkupio ga je 
British Museum. To je jedini Bruegelov crtež s 
klasičnom temom, čije otkriće potvrđuje pretpo- 
stavku da je bio učen i prosvijećen umjetnik. 
Tema potječe iz Lukijanova djela »De calumnia« 
i opetovano je bila obrađena u talijanskom rene- 
sansnom slikarstvu, osobito u Mantegne. Odsjek 
iz Lukijana (preveden iz Melanchtonova latinskog 
izdanja iz godine 1543) glasi: »Ne desnoj strani 
sjedi čovjek upadljivo velikih ušiju, gotovo tako 
velikih kao što su Midasova. Pruža ruku prema 
»Kleveti« (Calumnia), koja dolazi iz daljine. Kraj 
njega stoje dvije mlade žene, »Neznanje« (Igno- 
rancia) i »Sumnjičavost« (Suspicio). Sa strane se 
brzo približava »Kleveta«. Elegantno je obučena, 
a lice i držanje odaju divlji gnjev i bijes što se 
kriju u njenim plamenim njedrima. U lijevoj ruci 
joj goruća baklja, a desnom vuče dječaka koji 
uzdiže ruke zazivajući u pomoć besmrtne bogove, 
kako bi svjedočili o njegovoj nevinosti. Ispred 
njih ide blijed čovjek zla izgleda. Pogled mu je 
prodoran, i uopće nalikuje nekome koga muči 
teška bolest. To je, što se lako može pretposta- 
viti. »Zavist« (Lyvor). Iza »Klevete« nailaze služ- 
benice, hrabreći, vodeći i podupirući svoju gos- 
podaricu. Jedan od tumača ove slike tvrdi da one 


predstavljaju »Nevjeru« (Insidia) i »Prijevaru« 
(Fallacia). Iza njih dolazi turobna, u krpe obučena 
»Pokora« (Penitencia). Spuštene glave, plačući 
od stida, gleda prema »lstini« (Veritas). 


Bruegel se vjerno držao teksta, uz dvije iznimke. 
»Pokora« nije u njegovu crtežu obučena u krpe, 
a »Istina« gola sjedi u jednoj niši. Pretpostavlja 
se da je ovaj crtež skica za uljenu sliku. 


34 Nošenje križa 


124 X 170 cm. Signirano i datirano: »BRVEGEL 
MD. LAIIll«. Beč, Kunsthistorisches Museum. 


Od svih Bruegelovih slika ova je po dimenzijama 
najveća. Ona se, uz petnaest drugih, navodi u 
inventaru Niclaesa Jonghelincka godine 1506. 
Nije isključeno da ju je ovaj bogati antverpenski 
trgovac naručio od Bruegela. 


Kompozicija se pridržava tradicionalnog uzorka 
što su ga uveli radovi Jana van Amstela (mono- 
gramist iz Braunschweiga) i Pietera Aertsensa. 
Tako se glavni lik — Krist — tek s mukom raza- 
Dire u gomili, što je poznati maniristički zahvat 
(usp. također sa slikom »Ivanova pokajnička pro- 
povijed«, sl. 84), kao i relativna izolacija velikih 
likova u prednjem planu od dogođaja u srednjem 
planu i u pozadini. 


Neposrednost prizora vjerojatno je posljedica 
Bruegelova sjećanja na javna smaknuća, s vre- 
vom promatrača, pokućaraca i tatova, koji do- 
laze sa svih strana, kao na neku pučku zabavu. 
Osim u skupini u prednjem planu, nigdje nije 
vidljivo suosjećanje sa žrtvom. Simon Kirenski 
očigledno oklijeva da oduzme Kristu teret. U 
borbi s vojnicima snažno ga podupire njegova 
žena, kojoj na pregači visi krunica, rječit znak 


licemjerna kršćanstva. 


35 Nošenje križa 


(Isječak iz sl. 34) 


38 Nošenje križa 


(Isječak iz sl. 34) 


39 Nošenje križa 


(Isječak iz sl. 34) 


42 Nošenje križa 


(Isječak iz sl. 34) 


El 


36 Svatko (Elck) 


Pero, smedkasta tinta na smeđem papiru. 
21 X 29,3 cm. Signirano i datirano »bruegel 
1998«. London, British Museum. 


Usp. bilješku uz sl. 37 


37 Svatko (Elck) 


Bakrorez. 22,9 X 29,5 cm. Datirano: 1558. London, 
British Museum. 


Tu se može usporediti Bruegelov crtež s bakro- 
rezom, što ga je izradio Pieter van der Heyden. 
Grafiku je izdao H. Cock. Unutar slike je slika 
(na kućnom zicu u pozadini): čovjek u starinskoj 
nošnji stoji na hrpi razbijena namještaja i pro- 
matra svoju sliku u zrcalu. Potpis glasi: »Nitko 
sam sebe ne poznaje«. Sudionici na glavnoj 
slici su šestorica bradatih muškaraca koji svi 
igraju istu ulogu, tj. ulogu »svakoga«. Na bakro- 
rezu svakom od njih na rubu kaputa piše »Elck« 
(svatko). Tapkaju u zbirci nagomilanih predmeta 
tražeći nešto, ruju po vrećama, i fenjerima svijetle 
u bačve. Dvojica su odustali od traženja i svade 
se oko dugačkoga komada tkanine. »Svatko«, 
KOJI traži uvijek izvana a nikad iznutra, tema je 
ranijih njemačkih drvoreza. U ovom bakrorezu 
pouka je sadržana u latinskom tekstu ispod sli- 
ke, koji u prijevodu glasi: »Nitko ne postoji, tko 
ne bi svuda tražio vlastitu dobit, nitko, tko ne bi 
u svemu što čini slijedio svoj interes, nitko, tko 
se ne bi nadao vlastitu bogatstvu; ovaj vuče, onaj 
vuče, svi jednako ljube vlasništvo.« Ista misao se 
još detaljnije ponavlja u francuskim i flamanskim 


tekstovima ispod slike. 
am 


40 Magdalena pokajnica (Magdalena poenitens) 


Bakrorez, 32,4 X 42,9 cm. London, British 
Museum. 


Ovo je jedan od bakroreza iz ciklusa »Veliki 
pejzaži«, što ih je Hieronymus Cock dao izraditi 
prema Bruegelovu crtežu. Ciklus ne nosi datuma, 
no jedan od crteža, što je služio kao predložak 
(sl. 18), nosi datum 1555, i općenito se smatra da 
je ciklus nastao između godine 1555. i 1558. »S0- 
licitudo rustica« (sl. 23) također pripada ovom 
ciklusu. 


41 Borba oko vreća s novcima 


Bakrorez. 24,8 * 30,8 cm. London, British 
Museum. 


Pieter van der Heyden izradio je po narudžbi H. 
Cocka bakrorez prema Bruegelovu crtežu. Na 
bakrorezu je vidljivo ime njegove tiskare »Aux 
quatre vents«. Grafika nema datuma, no pretpo- 
stavlja se da je nastala krajem petog desetljeća. 
Pouka — razorna moć novca — očita je. Natpisi, 
latinski i flamanski stihovi, tumače je. Flamanski 
tekst u prijevodu glasi: 


»Idite samo, štedne kutije, bačve i škrinje, 
o blagu i novcu vodi se svađa i prepirka. 
Kaže li netko suprotno, laže — 

a naša borba je još ogorčenija. 

Ljudi nas pokušavaju nadvladati; 

Kad se ne bi borili, ne bi ni plijena bilo.« 


Tako slično glasi i latinski moto. Većina sudioni- 
ka u prepirci imaju izgled lonaca za štednju: to 
su tipični flamanski lonci, kruškolike porculanske 
posude s prorezom za ubacivanje novca; kad je 
novac zatrebao, posuda se razbija. 


II 


43 Poklonstvo kraljeva 


108 X 33 cm. Signirano i datirano: —»BRVEGEL 
M. D. LAIIll«. London, National Gallery. 


Ovo je prva slika u kojoj dominiraju veliki likovi. 
Kompozicija odaje utjecaj talijanskih manirista, 
osobito Parmigianina, a pomoću kontrastiranja 
glavnih i sporednih likova postignut je jači kon- 
trast i veća dramatičnost osjećajnog izraza. 

»Poklonstvo« i grisaille »Uskrsnuće«, obje u Boy- 


mans Museumu u Rotterdamu, jedine su Bruege- 
love slike u uspravnom formatu. 


44 Spes (Nada) 


Bakrorez. 22,6 * 29,5 cm. Rotterdam, Boymans — 
van Beuningen Museum. 


Jedna od »Sedam kreposti«, što ih je Philippe 
Galle izradio prema Bruegelovu criežu. Za po- 
jedinosti u ovom ciklusu usp. bilješke uz sl. 26 
dolje. 


Originalni crtež, predložak za ovaj bakrorez, na- 
lazi se u Kupferstichkabinettu u Berlinu. Ženski 
lik »Nade« čvrsto stoji na sidru usred uzburkanog 
mora. Na glavi joj je košnica, a u rukama joj lo- 
pata i srp; to je oruđe seljaka i vrtlara, koji se 
nadaju dobroj ljetini. Desno su brodolomci, koji 
ce nadaju da će dostići spasonosnu obalu. Na 
cbali se jedna trudnica moli za sigurnost svog 
muža. Kraj nje se ribar s udicom nada dobru 
ulovu. U pozadini gori kuća, a ljudi pokušavaju 
ugasiti vatru — u nadi da će spasiti barem dio 
svoje imovine. Na sljemenu susjedne kuće čovjek 
sjedi i doziva pomoc; nada se da će ga netko 
osloboditi iz tog opasnog položaja. | zatvorenici 
u zatvoru na lijevoj strani nadaju se slobodi; jed- 
nako tako se na prozorskim rešetkama sokol 
pokrivenih očiju nada da će doći trenutak, kad 
će mu skinuti kukuljicu i kad će se opet moći 
slobodno kretati. Latinski moto kaže: »Sigurnost 
koju nam daje nada ugodna je i potrebna u Žži- 


votu punom nepodnošljivih nesreća.« ami 


45 Ira (Gnjev) 


Bakrorez. 22,6 X 29,5 cm. London, British 
Museum. 


iz ciklusa »Sedam poroka« što ga je Pieter van 
der Heyden izradio prema Bruegelovim crtežima, 
a godine 1558. objavio Hieronymus Cock. Za po- 
jedinosti o ovom ciklusu usp. bilješke uz sl. 26 
gore. 


Originalni crtež, predložak za ovaj bakrorez, da- 
tiran godinom 1557, nalazi se u galeriji »Uffizi« u 
Firenci. Lik »lIre« je žena u oklopu, sa strelicom 
probodenom kacigom, a nosi mač i goruću bak- 
lju; iz svog šatora izvodi mnoštvo krvoločnih ne- 
mani. Ispred nje je medvjed (lik iz životinjskog 
carstva, oličuje gnjev), koji ujeda golog čovjeka 
u nogu. Bijesnu »lrinu« gomilu predvode dva 
vojnika, noseći ispred sebe golemi nož i koseći 
njime gole prilike. Ti vojnici imaju duboko navu- 
čene šljemove, što nas podsjeća na lik, koji na 
slici »Velike ribe gutaju malene« pori ribu (sl. 30). 
Jedan od golih ljudi uspio se izmaknuti njihovu 
napadaju, no s druge strane ga napada buzdo- 
vanom oboružana neman. 


Kao i Dante, Bruegel je smislio primjerene kazne 
za one, koji se prepuštaju gnjevu. Plamen gnjeva 
kažnjava se plamenom vatre. Na lijevoj strani 
peče se goli grešnik na ražnju, a đavao ga zali- 
jeva mašću. Na krovu »lrina« šatora je plitka po- 
suda u kojoj se dvoje ljudi živi kuhaju. Srednjim 


planom slike dominira divovski ljudski lik s no- 
žem među zubima, desna mu je ruka u povezu, 
a u lijevoj drži bočicu. Šešir mu je okićen gran- 
čicom s trnjem. Pod plaštem mu je golema bačva 
u kojoj je prikazana svađa u krčmi. Dva čovjeka 
se tuku noževima, dok jedna žena trubi na uzbu- 
nu. Lijevo, u kući u duplju, zvoni čovjek u zvono. 
Na grani je kroza škrge nabodena riba, a na dru- 
goj je jaje u gnijezdu od šiblja. Iznad toga se 
dvije ptice bore u zraku. U prednjem planu pri- 
kazana je međusobna borba čudovišta, što je 
vjerojatno izrugivanje ratovima. Kljasti stvor, koji 
upravo izvlači mač, na šljemu ima zastavicu s 
amblemom ključa, što je vjerojatno aluzija na 
papinstvo. U pozadini rat uništava grad. Latinski 
tekst glasi: »Gnjev nadima usta, žile od krvi po- 
stanu crne.« 


46 Poklonstvo kraljeva 


(Isječak iz sl. 43) 


47 Poklonstvo kraljeva 


(Isječak iz sl. 43) 


E 


El 


48 Lov na zečeve 


Bakropis. 21,3 X 29,2 cm. Signirano_i datirano: 
»BRVEGEL 1566«. London, British Museum. 


Ovo je jedini Bruegelov vlastoručni bakropis. 
Za razliku od onih bakrotisaka, što su ih drugi 
umjetnici izrađivali prema njegovim crtežima, ovi 
su listovi zadržavali živahnost i slobodu njegova 
crteža. Mekano sjenčanje se povezuje u gotovo 
impresionističku sliku. 


49 Kosidba (Srpanj) 


114 X 158 cm. Ni signatura ni godina se više ne 
vide. Prag, Nacionalna galerija. 


Iz ciklusa »Mjeseci«, što ga je Bruegel slikao 
godine 1565 (usp. bilješke uz sl. 74). 


50 Superbia (Oholost) 


Bakrorez. 22,6 X 29,5 cm. London, British 
Museum. 


Jedan od bakroreza iz ciklusa »Sedam poroka«, 
što ih je prema Bruegelovu crtežu tehnički izveo 
Pieter van der Heyden, a godine 1558. objavio 
Hieronymus Cock (usp. bilješke uz sl. 26 gore). 
Originalni crtež »Superbije« nosi godinu 1597. i 
nalazi se u Institut Neerlandais u Parizu. Sredi- 
šnji lik je po posljednjoj modi obučena žena, 
koja se ogleda u zrcalu. Među životinjama oholo- 
sti odgovara paun, koji kraj nje vozi kolo. Ostali 
likovi na ovom bakrorezu, kao i ostali iz ovog 
ciklusa, nose odjeću iz petnaestog stoljeća. 


»Superbiljnoj« oholosti ruga se jedno naoružano 
čudovište s paunovim perom umjesto repa, a 
usta zatvorenih prstenom. Ono se samodopadno 
promatra u zrcalu, što mu ga drži redovnica, is- 
pod čije suknje viri riblji rep. Ona istovremeno 
pokazuje na gomilu čudovišta što se iza nje 
krevelje. Desno, iza demona koji se ogleda u 
zrcalu, drugi demon izvodi naporne pokrete, kako 
Di svoju stražnjicu mogao vidjeti u zrcalu; u le- 
dima mu je ubodena strelica, koju on i ne pri- 
mjećuje, toliko je zaposlen svojim narcisoidnim 
samoljubljem. Iza »Superbije« dopala je gola dje- 
vojka nekim čudovištima u ruke, od kojih je jedan 
obučen u pastira, a drugi u redovnicu. Ova sku- 
pina _ ilustrira poslovicu: »Gdje vlada oholost i 


rasipništvo, ubrzo slijedi sramota i siromaštvo«. 
Na desnoj strani stoji »Superbijina« kuća, brijač- 
nica, gdje neko čudovište jednoj ženi pere kosu. 
Natpis na kući kaže da vlasnik ima pravo prati 
kosu i prakticirati kirurgiju. U unutrašnjosti kuće 
vidi se ranarnik kako nekome vadi zub. Tarionik 
i tučak ukazuju na to da je i on i ljekarnik. Po- 
zadina je ispunjena najneobičnijim građevinama. 
Bruegelova mašta pronalazi najrazličitije kazne 
za grešnike. Latinski tekst glasi: »Oholi ne voli 
bogove, a ni oni njega«. 


51 Invidia (Zavist) 


Bakrorez. 22,6 X 29,5 cm. London, British 
Museum. 


Jedan od bakroreza iz ciklusa »Sedam poroka«, 
što ih je prema Bruegelovu crtežu tehnički izveo 
Pieter van der Heyden, a godine 1558. objavio 
Hieronymus Cock (usp. bilješke uz sl. 26 gore). 
Originalni crtež »Invidije« s godinom 1557. nalazi 
se u jednoj privatnoj zbirci u Baselu. Središnji 
lik je Žena s visokom, staromodnom kapom s ve- 
lom, koja proždire svoje vlastito srce. Prema 
Coornheertu je »Zavist« najstarija kći »Oholosti«, 
jer oholost ne može podnositi tuđi uspjeh. »Za- 
vist« pokazuje na svoju odgovarajuću životinju, 
purana. Iza nje drži joj neko čudovište podrug- 
ljivu krunu nad glavom, dok kraj nje neko drugo 
Čudovište jabukom zavodi jednu ženu. U pred- 
njem se planu dva psa bore oko kosti. 


Desno se vidi neobičan dućan s obućom. Čizme 
i cipele se pojavljuju po cijeloj ovoj grafici. One 
ukazuju na to kako zavist nastoji ući u tuđe ci- 
pele, a isto tako prikazuju i zavist među staleži- 
ma; društvene razlike među ljudima simbolizi- 
raju drvene seljačke cokule i gospodske čizme. 


U prednjem planu, na lijevoj strani, sjedi proda- 
vačica cipela u velikom loncu. Zabrinuta je jer 
njene cipele guta neka neman. Straga đavao liže 
vlastitu stražnjicu. Napokon, pojavljuje se lađa 
s fantastičnim teretom. Mnoga tumačenja ovih 


simbola danas nam više nisu poznata; kao i na 
drugim Bruegelovim djelima, šiblje predstavlja 
ludost. Preko mosta nose zakukuljeni fratri lijes 
u kapelicu napola ugrađenu u nešto što bi moglo 
biti pakao. Dim suklja kroz vrata na kojima stra- 
žari čudovište iza kojeg se razabire zbito mno- 
štvo grešnika. Ono otvara vrata kako bi propustilo 
još jednoga gologa, što ga, penjući se ljestvama, 
nosi drugo čudovište na leđima. U pozadini, li- 
jevo, tone lađa i svoje putnike otpušta u vodu, 
među njima su fratar i gola žena. Golotinja i 
smrt u vodi su u ovom ciklusu simboli poniženja 
čovjeka. U daljini se nazire vatrom opustošeni 
grad. Latinski moto kaže: »Zavist je strašna ne- 
man, najbjesomučnija kuga.« 


922 Lovci u snijegu (Siječanj) 
(Isječak iz sl. 74) 


53 Kosidba (Srpanj) 


(Isječak iz sl. 49) 


70 Kosidba (Srpanj) 


(Isječak iz sl. 49) 


El 


El 


54 (gore) Proljeće 


Bakrorez. 22,9 X 28,6 cm. London, British 
Museum. 


Tehnički izradio Pieter van der Heyden, a godine 
15/0. objavio H. Cock. Bruegelov crtež nastao 
je pet godina ranije, nosi naznaku godine 1565. 
Čuva se u Albertini u Beču. 


Ova grafika je prva iz ciklusa »Četiri godišnja 
doba«. Druga po redu, »Ljeto«, reproducirana 
je ispod ove. Nedostaju crteži »Jesen« i »Zima«, 
njih je nakon Bruegelove smrti izradio drugi je- 
dan umjetnik, Hans Bol. 


Prikazano je proljetno uređivanje gospodarskog 
vrta. Gospodarica, u pratnji svoje kćeri, nadzire 
radove. Iza vrta, desno, sluge strižu ovce. Na 
lijevoj strani, međutim, bogato obučeno društvo 
jede, pije i pleše, slušajući glazbu. Lik u pred- 
njem planu, što kopa jarak, podsjeća nas na po- 
sljednju narudžbu koju je Bruegel primio, niz 
slika što su trebale prikazati radove na kopanju 
kanala između Bruxellesa i Antwerpena. Latinski 
naslov glasi: 


»Proljetno su vrijeme ožujak, travanj i svibanj. 
Proljeće, slično djetinjstvu. U proljeće se zlatna 
Venera raduje vijencima cvijeća.« 


II 


54 (dolje) Ljeto 


Bakrorez. 22,6 X 28,6 cm. London, British 
Museum. 


Bakrorez nije datiran, i neizvjesno je tko ga je 
izradio. Grafiku je vjerojatno objavio H. Cock 
godine 1570. Crtež, datiran godinom 1568, nalazi 
se u Kunsthalle, Hamburg. Monumentalna likovna 
kompozicija prednjega plana značajka je Bruege- 
lova kasna stvaranja. Kao i u »Proljeću«, položaj 
i plastično oblikovanje likova u prednjem planu 
jasno nam predočuje utjecaj talijanskih renesans- 
nih majstora. Bruege! skladno uklapa klasične 
poze u drastičnu pučku priču. Takva sinteza ka- 
rakteristika je Bruegelovih najuspjelijih djela. 


Zanimljiva je usporedba između ove grafike i 
slike »Žrtva« (Kolovoz, sl. 66) iz ciklusa »Mjese- 
Ci« nastaloga godine 1566. Na toj slici nisu likovi 
više toliko monumentalni, tako heroični. Tema je 
slike pejzaž, tema bakroreza je čovjek. Latinski 
moto bakroreza glasi: »Ljeto, to su srpanj, kolo- 
voz, rujan. Ljeto, slika mladosti. Vruće ljeto do- 
nosi na polja bogatu žetvu.« 


am 


55 (gore) Magare u školi 


Bakrorez. 22,2 X 29,9 cm. London, British 
Museum. 


Tehnički je bakrorez izradio Pieter van der Hey- 
den, a objavio ga je godine 1557. Hieronymus 
Cock. Crtež se nalazi u Kupferstichkabinettu u 
Berlinu, a nosi godinu 1556. 


Učitelj pokušava svoje učenike naučiti čitanju, 
no bez uspjeha. Po uzrastu to su djeca, ali lica 
su im odrasla. Porazmješteni su oko učitelja u 
najluđim položajima. Svi su oni lude, pa ni po- 
dučavanje, ni udarci, neće na tome ništa promi- 
jeniti. Dvojica sjede pod velikim šeširom s noje- 
vim perom, što je preko njih navukla neka pri- 
kaza, dopola skrivena iza stupa. To su odnosi na 
flamanske poslovice: »Dvije lude pod jednom ka- 
pom« i »Lako ga se dobije pod šešir« (tj. lako- 
vjeran je). Nojevo pero simbolički ukazuje na 
dvije slične latinske riječi: paveo (dršćem) i pavo 
(paun), kojima Bruegel aludira na kukavičluk. 
Magare s naočalima gleda iz kuće, te uz svjetlo 
svijeće pokušava raspoznavati note. No to mu 
ne pomaže da nauči pjevati. Pouka je formulirana 
latinskim tekstom: »Glupo magare moraš i u Pa- 
riz poslati (najpoznatije srednjovjekovno sveuči- 
lište), ako je magare, neće ni ondje iz njega po- 


stati konj.« 
la 


55 (dolje) Gula (Proždrljivost) 


Bakrorez. 22,6 X 29,5 cm. London, British 
Museum. 


Iz ciklusa »Sedam poroka« što ga je Pieter van 
der Heyden izradio _ prema Bruegelovim  crte- 
žima, a godine 1558. objavio Hieronymus Cock. 
Za pojedinosti o ovom ciklusu usp. bilješke uz 
sl. 26 gore. 


Crtež »Gula«, datiran godinom 1577, nalazi se u 
Institut neerlandais u Parizu. »Proždrljivost« je 
debela žena obučena kao flamanska građanka. 
Ona nešto ispija iz vrča, a do njenih nogu svi- 
nja (također simbol proždrljivosti) ždere mrkvu 
i repu iz prevrnutih valova na kome je Bruegelo- 
va signatura. Za stolom »Proždrljivosti« sjedi 
dvoje golih ljudi, a đavoli ih nagovaraju na jelo. 
Dvojica od njih upravo se spremaju da odnesu 
ženu. Drugi jedan čovjek, kome davao drži glavu, 
povraća u rijeku, zamalo na gologa plivača. Da- 
lje straga, ispod mosta, razaznaje se gornja po- 
lovina jedne glave na kojoj balansira jaje, u Bru- 
egela često ponavljani simbol grijeha. Iza stola 
»Proždrljivosti« je njena nastamba, otrcan šator 
S vinskom bačvom _ iz koje pije neka neman u 
fratarskoj halji. U granama osušena drva vise 
gajde, znak pretilosti. Na lijevoj strani vidi se 
klečeći div zatvoren u mlin, čija su kola okovana 
čavlima. Zatvoren i mučen od samoljublja, on 
mrzovoljno promatra razuzdanu gozbu, kojoj ne 


može prisustvovati. 


U prednjem planu proždire naduvena riba jednu 
manju, pri čemu joj puca šav na trbuhu. Kraj 
toga je pas koji s leđa jednog čudovišta obuče- 
nog u musara odvlači natovarenu dasku. Dalje 
straga je goli čovjek u vinskoj bačvi. Iz bačve 
proviruju samo njegove noge, pomoću kojih se 
zdvojno pokušava osloboditi. Zatvoren je u ono, 
što je predmetom njegova grijeha. Na riječnoj 
obali mora neki debeljko mora kolicima voziti 
vlastiti trbuh. Na brežuljku iza njega je vjetre- 
njača u obliku ljudske glave. U njena otvorena 
i već puna usta neprestano ubacuju vreće žita. 
U pozadini je uobičajeni pejzaž s razorenim i go- 
rućim zgradama. Latinski moto glasi: »Treba iz- 
bjegavati pijanstvo i proždrljivost«. 


56 Povratak stada (Studeni) 


117 X 159 cm. Signirano i datirano: »BRVEGEL 
MDLAXAV«. Beč, Kunsthistorisches Museum. 


57 Povratak stada (Studeni) 
(Isječak iz sl. 56) 


60 Povratak stada (Studeni) 
(Isječak iz sl. 56) 


[zl 


[zl 


58 (gore) Alkemičar 


Bakrorez. 34,3 X 44,8 cm. London, British 
Museum. 


Na ovoj grafici pojavljuju se imena Bruegela i 
izdavača H. Cocka. Nema naznake godine, ni 
monograma izvođača, no vjerojatno je nastala 
godine 1558, ili 1559, u tehničkoj izvedbi Philippea 
Gallea. Crtež, predložak za ovaj bakrorez, nalazi 
se u Kupferstichkabinettu u Berlinu. Signiran je 
i datiran tuđom rukom; ti podaci su, čini se, 
uexć jih 

Tu se Bruegel izruguje alkemiji, u neku ruku 
preteči suvremene kemije. Alkemičar upropašta- 
va sebe i svoju obitelj, opsjednut željom da iz 
neplemenitih kovina proizvede zlato. Njegova 
žena istresuje kesu, ne bi li našla novčić, no 
ona je prazna. Iza nje troje djece luduje, jedno 
od njih s loncem nataknutim na glavu. Pokraj 
nje ludi alkemičarev pomočnik gazi mijeh, kako 
Di raspirio vatru. Neka od alkemičarevih poma- 
gala jasno su označena: neka vreća leži u lije- 
vom uglu, na njoj piše »DROGERY«. Na stolu 
kraj pomoćnika stoje posude, a na jednoj od 
njih piše »SULFER«. Nad alkemičarevom glavom 
visi papir s računima i dijagramima. Jedina čitka 
riječ na njemu je »misero« (od lat. miser — bije- 
da, jad). 


Desno sjedi znanstvenik za svojim pisaćim stal- 
kom. On pokazuje istovremeno na alkemičara i 


na otvorenu knjigu pred sobom; dva naslova u 
njoj, ako se spoje, daju igrom riječi kombinaciju 
kojom se ruga alkemičaru: »Alghe Mist« (sve je 
ovo smeće). 


Kroz prozor se vidi kuda vodi alkemičara njegova 
strast: zajedno sa ženom i djecom, jedno još 
uvijek s loncem na glavi, ulazi u »hospital«, u 
ubožnicu. 


58 (dolje) Sv. Jakov i čarobnjak Germogen 


Bakrorez. 21,9 X 28,9 cm. London, British 
Museum. 


Ovim crtežom, prema kome je Pieter van der 
Heyden izradio bakrorez godine 1565, kao i 
crtežom »Pad čarobnjaka«, vraća se Bruegel sli- 
Kovnom govoru »Sedam poroka«, po uzoru na H. 
Boscha. Događaj, što je ovdje prikazan, opisuje 
se u knjizi Jacoba de Veragine »Legenda aurea«. 
Dok se putujući propovjednik Jakov, sin Zebede- 
jev, nalazio u Judeji, pokušali su ga farizeji, uz 
pomoć čarobljaka Germogena, prikazati kao va- 
ralicu. No sv. Jakov je Germogena i njegova po- 
moćnika Fileta toliko zbunio, da su se obojica 
obratili. Bakrorez prikazuje Jakova nakon što je 
pomoću čarolija doveden Germogenu. Usprkos 
divljanju đavola naokolo, on je miran. Germogen, 
međutim, izgleda potišteno. A ima i razloga za 
to, jer mu Jakov šalje svoje vlastite đavole. La- 
tinski moto glasi: »Sv. Jakov se pomoću čaro- 
lija pojavio pred Germogenom.« 


59 (gore) Proštenje u Hobokenu 


Bakrorez. 29,9 X 41 cm. Rotterdam, Boymans-van 
Beuningen Museum. 


Tehnički izradio Frans Hogenberg, a izdao Ber- 
tolomeus de Momper. Bruegelov crtež iz godine 
1599. čuva se u Courtauld Institute Gallery, Lon- 
don. Jednako tako kao i na slici »Jurjevsko proš- 
tenje« (sl. 69) prikazano je proštenje u punom 
jeku, u selu Hobokenu. Na zastavi na desnoj 
strani slike je natpis: »Dit is de guilde van Ho- 
boken« (Ovo je ceh iz Hobokena). Mnoštvom 
pojedinačnih prizora ova slika opisuje veselo 
zabavljanje stanovništva, koje pije, jede i pleše, 
slaveći dan sv. Jurja na tradicionalan način: crk- 
venim ophodom lijevo u pozadini, te izvođenjem 
jednog igrokaza. 


59 (dolje) Klizači pred Jurjevim vratima u Ant- 
werpenu 


Bakrorez. 23,2 X 30 cm. London, British Museum. 


Izradio Frans Huys, izdao H. Cock. Originalni 
crtež iz godine 1558. čuva se u jednoj privatnoj 
zbirci u Americi. Bakrorez je vjeran prikaz pri- 
zora iz Antwerpena. U usporedbi s Bruegelovim 
izmišljenim krajolicima djeluje razmjerno mrtvo, 
hladno i distancirano, gotovo kao razglednica. 


61 Pokolj betlehemske djece 


116 *< 160 cm. Označeno: —BRVEG. Nedatirano. 
Beč, Kunsthistorisches Museum. 


Postoje dvije izvedbe ove kompozicije; ovdje je 
reproducirana ona iz bečkog muzeja. Možda se 
radi o ateljerskoj kopiji, koju je sam Bruegel 
preradio. Druga izvedba (u Hampton Courtu, En- 
gleska) vjerojatno je izrađena Bruegelovom ru- 
kom, no bila je veoma oštećena i popravljana. 
Obje su nastale oko godine 1565—1567. 


Kao i u »Nošenju križa« (sl. 34) prikazao je Bru- 
egel biblijski prizor kao suvremeni događaj, u 
ovom slučaju kao osvajanje i pljačkanje nekog 
flamanskog sela. Bilo bi, međutim, pogrešno, 
Bruegelovo — prikazivanje tumačiti žigosanjem 
konkretnih političkih njegova vremena, kao npr. 
prepada španjolskih vojnika. Kao što je izloženo 
u uvodu, Bruegel se nije opredjeljivao ni za je- 
dan politički smjer ili religiju. Pored toga, dola- 
zak vojvode od Albe u kolovozu godine 1567. 
i izgredi španjolske vojske zbili su se tek nakon 
dovršenja ove slike. 


mI 


62 Patientia (Strpljivost) 


Bakrorez. 22,5 X 29,5 cm. London, British 
Museum. 


»Patientia« ne pripada ciklusu »Sedam kreposti«, 
nego je samostalna grafika. Tehnički ju je izra- 
dio Pieter von der Heyden, a objavio godine 15957. 
H. Cock. Originalni crtež je izgubljen. Alegorijski 
lik kreposti okružen je napastima i zlima, koja su, 
kao i u »Sedam poroka«, prikazana u obliku ču- 
dovišta i đavola u Boschovoj maniri. Ovo je sas- 
vim drugi pristup nego onaj što se kasnije poja- 
vljuje u »Krepostima«, a usporedba nam zorno 
prikazuje kako su se u toku dvije godine veoma 
izmijenili Bruegelovi nazori. 


»Strpljivost« je na klasičan način odjevena žena 
koja drži križ. Prikovana je na kamen i uzdignu- 
tih očiju prema nebu moli se za snagu da se 
uzmogne oduprijeti najrazličitijim napastima što 
je okružuju. Lijevom stranom dominira čovjek, 
zatvoren u golemu ljusku od jajeta s ljuskom i 
udovima. On nosi na glavi kardinalski šešir s 
ukrštenim ključevima, simbolom papinstva; za 
pojasom mu je utaknut papir, vjerojatno spis o 
oprostu. Jaje je, kao i inače u Bruegela, simbol 
ispraznosti, a div se treba tumačiti kao satira na 
korupciju katoličke crkve. Desno je šuplje drvo, 
na kojem, gore na platformi, sjedi fratar svira- 
jući u lutnju, dok kraj njega sjedi njegova dra- 
gana. U unutrašnjosti duplja čudovišta plešu, a 


na otvoru se razabire čovjek koji svira u gusle. 
Tome desno peče se kokoš na ražnju. Svinja, 
simbol proždrljivosti, stoji kraj toga. Čitava scena 
puna je nekih čudovišta neodređena spola, nekih 
grešnih izroda, no njihovo pojedinačno značenje 
nije nam često više jasno. Kao i u »Porocima«, 
U pozadini se nazire gorući grad. Na desnoj 
strani obzorja zalazi sunce. 


Latinski moto citat je iz Lactantiusa (»Institutio- 
nes divinae«): »Strpljivost je smireno podnošenje 
zala uzrokovanih zlobom ili slučajem«. 


63 Fides (Vjera) 


Bakrorez. 22,6 X 29,5 cm. London, British 
Museum. 


Jedan od bakroreza iz ciklusa »Sedam kreposti«, 
tehnički izveo Philippe Galle prema Bruegelovu 
crtežu, a objavio Hieronymus Cock. Za pojedino- 
sti O ovom ciklusu usp. sl. 26 dolje. Originalni 
crtež čuva se u Rijksmuseumu, Amsterdam. Tu- 
đom rukom je na njemu upisana godina 1559. 


Ženski alegorijski lik »Vjere« u redovničkoj od- 
jeći nosi na glavi ploče s Mojsijevim zakonima, 
a u desnoj ruci joj je Novi zavjet, znak Kristova 
zakona. Na knjizi sjedi golubica, simbol duha 
svetoga. »Fides« stoji na poklopcu praznog sar- 
kofaga, koji predstavlja Kristov grob, a oko nje 
su instrumenti muke Kristove: stup na kome je 
mučen, bič kojim je bičevan, pijetao koji je pri 
Petrovoj izdaji zakukurikao, kliješta kojima su mu 
nokte čupali, zdjela i vrč za pranje Pilatovih 
ruku. Na grobu je Marijina posuda s pomastima, 
plašt bez šavova i kocka kojom se za njega koc- 
kalo, kraj sarkofaga stoji tenjer koji je svijetlio 
pri njegovu hvatanju, uho sluge velikog sveće- 
nika i mač kojim je odsječeno, kao i Judinih tri- 
deset srebrnjaka. Iza »Vjere« stoji križ s trnovom 
krunom, koplje, octom natopljena spužva, i Vero- 
nikin rubac na kojem je na čudesan način ostalo 
otisnuto Kristovo lice. Pozadinu sačinjava crkve- 
na prostorija u kojoj su prikazani crkveni sakra- 


menti: ženidba, pričest, potvrda, krštenje i po- 
kora, a na desnoj strani drži fratar vjernicima 
propovijed; sasvim u pozadini služi svećenik 
misu. 


Odnosi prednjeg plana i pozadine nameću nam 
pitanje o Bruegelovoj vjerskoj pripadnosti, neki 
kritičari tvrde da sakramenti na slici sadrže sati- 
ričke elemente. Oni tu vide suprotnost između 
evangelijskog i sakramentalnoga, čiji su crkveni 
obredi bezmisleni ako ih se izvodi bez prave 
vjere. Znači da se tu odražava Coornhertovo 
shvaćanje. Ne mislim da je ovim bakrorezom 
Želio izraziti takvu kritiku. U crtežu, što je pret- 
hodio bakrorezu, pri prikazivanju sakramenata 
doduše, neka su lica, veoma karikirana, no to u 
Bruegelovim djelima nije rijetkost, i ne mora nuž- 
no ukazivati na njegove satiričke namjere. Krug 
oko Coornheerta je nesumnjivo naglašavao osob- 
ni odnos pojedinca s Bogom, no vodio je računa 
O crkvenim sakramentima, ako su se na primje- 
ren način izvodili. Latinski moto kaže: »Moramo 
prije svega sačuvati vjerovanje, osobito u religiji, 
jer Bog stoji ispred svih ljudi, i jači je od njih.« 


64 Napuljska luka 


41 X 70 cm. Rim, Galleria Doria. 


Ovo je jedina Bruegelova slika kojom on prika- 
zuje sasvim određeno mjesto. Dugo se za nju 
držalo da je jedno od umjetnikovih ranijih djela, 
no danas se općenito smatra da je nastala 1562/ 
03. godine. Stilistički je slična jednom bakrorezu 
koji prikazuje bitku u Messinskom tjesnacu. 


Bruegel je godine 1552. bio u Napulju, tako da 
je mogao upotrijebiti skice izrađene prilikom tog 
Doravka. Na sličan je način, čini se, nastala i 
grafika »Messinski tjesnac«, gdje je upotrijebio 
crtež »Pogled na Reggio«, što se čuva u Boy- 
mans Museumu u Amsterdamu. Vide se sve na- 
puljske karakteristike: Castel dell'Ovo, kasnije 
razoreni toranj na otoku San Vincente, Castel 
Nuovo, i na brdu Castel Sant'Elmo. Iz kompozi- 
cijskih razloga je slikar dao pravokutnoj luci po- 
lukružni oblik. Pretpostavlja se da je u prednjem 
planu prikazana neka pomorska bitka, najvjero- 
jatnije iz ratova s Turcima. 


More, a prije svega brodovi, vršili su na Bruegela 
veliku privlačnu moć. Najranija njegova sačuvana 
slika je »Pejzaž s pozivom apostola« (iz godine 
1553, u privatnoj zbirci), a posljednja »Oluja na 
moru« (sl. 95). Između toga nastao je »Pejzaž 
s Ikarovim padom« (sl. 2), »Messinski tjesnac«, 
grafika iz godine 1561, i ciklus od trinaest »Rat- 
nih brodova« (sl. 19). U Rubensovoj ostavštini 


spominje se jedna Bruegelova marina. Nije nam 
poznato radi li se pri tome o ovoj slici. 


65 Morski pejzaž s pogledom na Antwerpen 


Pero, smeđa tinta. 20,2 X 29,9 cm. London, Count 
Seilern Collection. Signatura potječe od tuđe 
ruke. 


Snažno oblikovanje valova i niski horizont na- 
glašuje srodnost crteža s nedovršenom »Olujom 
na moru« (sl. 95), što se općenito smatra Bruege- 
lovim posljednjim djelom. Crtež potječe, kako se 
čini, iz druge polovine šezdesetih godina. O Bru- 
egelovu zanimanju za more i brodove bilo je već 
govora u bilješkama uz sl. 19, u vezi s ciklusom 
»Ratni brodovi«. 


66 Žetva (Kolovoz) 


117 X 160 cm. Signirano »BRVEGEL« (od godine 
preostalo je samo LXV). New York, Metropolitan 
Museum. 


Jedna iz ciklusa slika »Mjeseci«, naslikanoga 
godine 1565. Za pojedinosti o tom ciklusu usp. 
bilješke uz sl. 74. 


67 Tmuran dan (Veljača) 


118 «X 163 cm. Signirano i datirano: »BRVEGEL 
MDLXV«. Beč, Kunsthistorisches Museum. 


Jedna od ciklusa slika »Mjeseci«. Za pojedinosti 
O Ovom ciklusu usp. bilješku uz sl. 74. Veljača je 
mjesec karnevala, pa zbog toga dijete na desnoj 
strani ima krunu od papira, a dječak jede kolače. 


68 Krist i preljubnica 


Bakrorez. 26,7 X 34,3 cm. London, British 
Museum. 


Ovom bakrorezu prethodila je grisaille iz godine 
1569, koja se danas nalazi u zbirci Count Seilern 
Collection u Londonu. Slika je ostala u obitelji 
Bruegel sve do Janove smrti (1625), a on ju je 
namro kardinalu Federigu Borromeu, milanskom 
nadbiskupu. Grafiku je izradio godine 1579. Pier- 
re Perret, i istih je dimenzija kao i slika, na čijim 
se rubovima vide male rupice na mjestima gdje 
je bakrorezac pričvrstio papir za precrtavanje. 


Prikazan je prizor iz osmog poglavlja evanđelja 
po Ivanu: »Ali književnici i farizeji dovedoše mu 
ženu koju zatekoše u preljubu, postaviše je iz- 
među sebe i rekoše: Učitelju, ova žena uhva- 
ćena je na djelu, u preljubu. Mojsije nam je u za- 
konima zapovijedio, da takve treba kamenovati; 
što kažeš ti? To mu ali govorahu kako bi ga isku- 
šavali, pa da bi imali pravo oni, a ne on. No 
Krist se sagne i počne pisati po zemlji. Kad oni 
s pitanjima ustrajaše on se podigne i reče im: 
Tko je između vas bez grijeha neka prvi baci 
kamen na nju.« 


Ova se slika pravilno interpretira kao Bruegelov 
poziv na toleranciju u vjerskim borbama njegova 
doba. Kompozicija je vrlo neobična, budući da 
je određena velikim likovima u prednjem planu, 
a prostorna dubina je zanemarena. Ikonografija 


nastavlja flamanskom slikarskom tradicijom, dok 
monumentalnost likova i njihovi međusobni od- 
nosi ukazuju na Bruegelovo proučavanje fresaka 
Andreje del Sarto u Chiostro dello Scalzo u Fi- 
renci kao i Rafaelovih skica, osobito »Ozdravlje- 
nje hromoga« što se tada nalazila u Bruxellesu, a 
danas se čuvaju u muzeju Victoria and Albert u 


Londonu. 


69 Jurjevsko proštenje 


Bakrorez. 33,3 * 52,7 cm. London, British 
Museum. 


Izradio i objavio H. Cock. Ploča ne nosi datuma. 
Flamansko proštenje, pola crkvena, pola svjetov- 
na pučka svečanost, u punom je jeku. Desno se 
vijori barjak sveca zaštitnika, sv. Jurja, koji nosi 
luk i strelice. Iznad njegove glave je vrpca s pa- 
rolom: »Laet die boeren Laer Kermis Louven« 
(Ostavite seljacima da održavaju svoje proštenje). 
Istim narativnim žarom kao u »Proštenju u Hobo- 
kenu« (sl. 59 gore) Bruegel opisuje seljake pri 
najrazličitijim zabavama: oni piju, plešu, sviraju, 
igraju se i natječu. Na ulici se prikazuje igrokaz 
O SV. Jurju i zmaju, a na brežuljku se u čast sveca 
zaštitnika odvija streljačko natjecanje. 


71 Šlarafija 


92 X 78 cm. Signirano i datirano: »MDLXAVII 
BRVEGEL«. Munchen, Alte Pinakothek. 


Bruegel ovdje prikazuje zemlju Šlaratiju, u kojoj 
ljudi ne treba ništa drugo da rade nego samo da 
jedu i spavaju. Na nizozemskom se Šlarafija zove 
»Luikkerland«: »Lui« znači lijen, a »lekker« prož- 
drljiv. Osim po monumentalnoj kompoziciji likova 
stilistički nas ova slika podsjeća na njegova ra- 
nija djela nastala pod Boschovim utjecajem, npr. 
»Nizozemske poslovice« (sl. 11). 


Slika je nastala godine 1567. Iste je godine Pie- 
ter van der Heyden prema njoj izradio bakrorez, 
a objavio ga H. Cock. Na grafici su i stihovi, koji 
još bolje objašnjavaju pouku: 


»Svi vi ljenivci i proždrljivci što se stalno odma- 
rate, 

Seljak, vojnik, pisar, živite ovdje bez rada. 
Plotovi su kobasice, kuće su kolači, 

A kokoš pečena leti, spremna da se je pojede.« 


Ova tri staleža što se spominju u stihovima pri- 
kazuju tri velika lika: pisar leži na svom krzne- 
nom kaputu, tintarnica i pero mu vise o pojasu, 
a knjiga leži kraj njega. Seljak spava na mlatilu, 
a straga je vojnik s kopljem i posunovraćenom 
rukavicom. Izmedu pisara i seljaka trči već izje- 
deno jaje. Prazne ljuske od jajeta u Bruegela, 


jednako kao i u Boscha, simboliziraju duhovnu 
ništavnost. Iza spavača pečena guska sama li- 
ježe u pladanj. Desno, u pozadini, upravo se po- 
javio još jedan pridošlica u Luikkerland. Progri- 
zao se kroz brdo kaše i spušta se po drvetu, 
ljubazno spuštenom prema njemu, na zemlju. Plot 
oko mjesta gdje su spavači spleten je od koba- 
sica. Lijevo, ispod krova natovarena kolačima i 
pogačama, čeka lik pod šljemom otvorenih ustiju 
da mu u njih uleti pečena kokoš. (Ovo se dodu- 
še na slici ne vidi, ali sasvim jasno na grafici.) 


72 Mršava kuhinja 


Bakrorez. 22,2 X 29,5 cm. Rotterdam, Boymans — 


van Beuningen Museum 
la 


73 Masna kuhinja 


Bakrorez. 21,9 X 28,2 cm. Rotterdam, Boymans 
— van Beuningen Museum. 


Oba bakroreza izradio je van der Heyden i izdao 
H. Cock. Nose naznaku godine 1563. Originalni 
crteži više ne postoje. Sadržajna oprečnost ovih 
dviju grafika nešto je prejednostavna i pretjerana 
u izvedbi, a da bi uvjerljivo djelovala. U »Mršavoj 
kuhinji« je svatko, čak | kuja koja pod stolom 
doji svoje mlade, mršav i gladan. Oskudan obrok 
na stolu sastoji se od kruha, repe i školjaka. Neki 
debeljko se očito zabunio i stoji na pogrešnim 
vratima; premda ga pozivaju unutra da jede repu 
i drugo povrće, on odilazi jer je dovoljno vidio. 
Na njega se odnose francuski i flamanski stihovi 
ispod slike: »Gdje je kuhar mršav, jelo je mršavo 
i želudac bolan. Zato žurim u masnu kuhinju, dok 
sam još živ.« 

Na drugom bakrorezu je obratna situacija: gla- 
dan čovjek, koji je s zida u siromašnoj kuhinji 
skinuo gajde, pokušava prodrijeti u masnu kunhi- 
nju. Grubo ga odbijaju i jedan od debelih izjelica 
tjera ga udarcima nogom; istovremeno ga debeli 


pas ujeda u nogu. Za stolom u masnoj kuhinji, 
medu ostalima, sjedi i tradicionalna figura za iz- 
rugivanje, debeli fratar. 


Tekst »Masne kuhinje« glasi: »Napolje, mršavi 
strašnoga lika. Ovdje ti nije mjesto, ovo je masna 
KUuhinja.« 


74 Lovci u snijegu (Siječanj) 


117 X 162 cm. Signirano i datirano _ »BRVEGEL 
MDLXV«. Beč, Kunsthistorisches Museum. 


Prva slika iz ciklusa »Mjeseci« od kojih se saču- 
valo samo pet: »Tmuran dan« (Veljača), »Kosid- 
ba« (Srpanj), Zetva (Kolovoz) i »Povratak stada« 
(Prosinac). Ciklus je izrađen po narudžbi Niclae- 
ea Jonghelincka, bogatog antverpenskog trgovca, 
koji je posjedovao šesnaest Bruegelovih slika. 
U veljači godine 1566. »Mjeseci« su već bili kod 
Jonghelincka. Najvjerojatnije je da im je namje- 
na bila da uz mnoštvo drugih umjetnina krase 
Jonghelinckovu kuću, veliku poput palače, i da 
vise iznad drvene oplate na zidu kao kontinuirani 
friz. 


Pitanje se postavljalo nije li se ciklus sastojao 
od šest, a ne od dvanaest slika, i da je svaka od 
njih predstavljala po dva mjeseca. To je, među- 
tim, vrlo dvojbeno, jer se ikonografija sačuvanih 
slika u velikoj mjeri poklapa s flamanskom tradi- 
cijom »Dvanaest mjeseci«. 


Čini se da je ova opsežna narudžba u potpunosti 
izvedena u toku godine dana. Tome u prilog 
govori Bruegelova slikarska tehnika: nanosio je 
boju u prozirnom sloju, a kod toga uklapao u 
sliku i prethodnu skicu na podlozi. Njegovo za- 
čuđujuće sigurno vođenje kista osobito je vid- 
ljivo u prikazivanju likova. Oni su škrto karakte- 
rizirani i pojednostavljeni, no puni života. Glavna 


tema »Mjeseci« ipak je krajolik, sa svojim mije- 
nama u toku godišnjih doba. Izražajnost slike 
definirana je ugođajem krajolika, a ljudska je 
djelatnost tek u drugom planu. 


75 Popis pučanstva u Betlehemu 


117 X 164,5 cm. Signirano i datirano: »BRVEGEL 
1566«. Bruxelles, Musees Royaux des Beaux-Arts. 


| ovdje je Bruegel prikazao biblijsku priču kao 
suvremeni događaj. Očita je aluzija na političku 
situaciju, na strogost španjolske uprave u južnoj 
Nizozemskoj. Smatram, međutim, iz razloga na- 
vedenih opširnije u uvodu, da će ovo prije biti 
jedna opća kritika upućena birokraciji. 


U evanđelju po Luki 2, 1—5 kaže se o prikaza- 
nom događaju: »U ono vrijeme iziđe proglas cara 
Augusta, da se cjelokupni svijet izbroji . .. | 
svatko iđdaše da se prijavi, svaki pojedini u svoj 
grad. Tako se na put dade i Josip iz Galileje, iz 
grada Nazareta, u židovsku zemlju u Davidov 
grad koji se ondje zove Betlehem, budući da 
bijaše iz kuće i pokoljenja Davidova, kako bi se 
prijavio s Marijom, svojom vjenčanom ženom, 
koja bijaše trudna.« Ova tema je razmjerno ri- 
jetka, iako ne i nepoznata, u nizozemskoj umjet- 
nosti. 


Na razorenom gradu u pozadini slike vide se 
tornjevi i gradska vrata Amsterdama, što ih je 
Bruegel bio nacrtao godine 1562 (sl. 76 gore). 

76 gore Gradska vrata i tornjevi Amsterdama 


Pero, smeđasto-žuta tinta. 18,4 X 29,6 cm. Signi- 
rano i datirano: »P. BRVEGEL 1562«. Besancon, 
Musee des Beaux-Arts. 


U godini prije Bruegelova preseljenja u Bruxelles, 
1562, posjetio je Amsterdam, tada još potpuno 
katolički grad. Postoje druge dvije slike s moti- 
vima iz Amsterdama, jedna je također u Besan- 
conu, dok je druga u Museum of Fine Arts u 
Bostonu. Obje potječu iz god. 1562. 


76 dolje Pčelari 


Pero, smeđa tinta. 20 X 30,9 cm. Signirano i da- 
tirano: »BRVEGEL MDLXV« . .. (datum je na 
desnom uglu odrezan). Berlin, Kupferstichkabi- 
nett. 


Radi se o predlošku za bakrorez koji nikad nije 
bio izrađen. Crtež je vjerojatno nastao oko go- 
dine 1568. 


77 Slikar i poznavalac umjetnina 


Pero, sivosmeđa tinta. 22,5 * 21,5 cm. Signirano: 
»BRVEGEL«. Beč, Albertina. 


Ovaj crtež, nastao vjerojatno godine 1565. ili ka- 
snije, predstavlja jedno od Bruegelovih najizra- 
žajnijih ljudskih likova. Suprotnost izmedu stra- 
stvenog pogleda umjetnika s divljom razbaruše- 
nom kosom i postarijeg suhoparnog poznavaoca 
umjetnina koji mu gleda preko ramena, pokazuje 
nam Bruegelov doživljaj intenzivnosti stvaralač- 
kog rada nasuprot hladnokrvnom priznanju me- 
cene. 


78 Seljačka svadba 


(Isječak iz sl. 85) 


89 Seljačka svadba 
(Isječak iz sl. 85) 


90 Seljačka svadba 
(Isječak iz sl. 85) 

79 Obračenje sv. Pavla 


(Isječak iz sl. 83) 


80 Svadbeni ples 


Bakrorez. 37,5 * 42,9 cm. Rotterdam, Boymans 
— van Beuningen Museum. 


Bakrorez je izradio Pieter van der Heyden, a 
grafički listovi izašli su u tiskari »Aux quatre 
vents« H. Cocka. Po svojoj kompoziciji je bakro- 
rez vrlo srodan slici »Svadbeni ples« iz godine 
1566. koja se nalazi u Detroitu. Stihovi podstiču 
glazbenike na sviranje, a parove da dalje plešu. 
Dva posljednja stiha zvuče ponešto razočarano: 
»Naša je mladenka već prestala plesati, jer je 
puna i slatka«. »Puna i slatka« znači da je trudna. 


81 Seoski ples 


114 X 164 cm. Signirano: »BRVEGEL«. Beč, 
Kunsthistorisches Museum. 


»Seljački ples« i »Seoska svadba« (sl. 85) ne- 
maju naznake godine nastajanja, no to je vjero- 
jatno bilo oko 1567. Obje slike su istih dimenzija 
i mogu se smatrati da čine jednu cjelinu, ili da su 
dio jednog niza. One su sjajni primjeri Bruege- 
lova kasnijeg stila velikih kompozicija, nastalih 
pod talijanskim utjecajem. 


U Detroitu postoji slika s vrlo sličnom tematikom 
iz godine 1566, za koju se općenito smatra da je 
Bruegelova. Ta ranija slika bogatija je likovima 
i slabije kompozicije nego ova reproducirana 
ovdje. Ni »Seljačka svadba« ni ova »Seoska ple- 
sa« nisu puke genre-slike nego imaju poučnu 
namjenu. Prije svega osuđuje se grijeh pohote, 
a osim toga i gnjev i proždrljivost, prikazani za 
stolom na lijevoj strani. Čovjek što sjedi kraj 
svirača na gajdama ima nojevo pero na šeširu 
(jasno vidljivo na sl. 1), simbol taštine i oholosti. 
Povod za prikazanu proslavu vjerojatno je dan 
kojega sveca. No plesači crkvi okreću leđa, a ni 
pogled da bace na Marijinu sliku što visi na 
drvu, na desnoj strani. Razuzdanom veselju bolje 


pristaje natpis nad gostionicom. 
ila 


82 Pokolj betlehemske djece 


(Isječak iz sl. 61) 


83 Obraćenje sv. Pavla 


108 X 156 cm. Signirano i datirano: »BRVEGEL 
MDLAVII«. Beč, Kunsthistorisches Museum. 


Obraćenje Savlovo ili Pavao na putu u Damask 
opisuje se u povijesti apostola 9, 3—7: »l kako 
bijaše na putu i približavaše se Damasku, obasja 
ga najednom svjetlost s neba; pade na zemlju 
i ču glas što mu govoraše: Savle, Savle, zašto 
me progoniš? On na to reče: Gospodine, tko si? 
Gospodin reče: Ja sam lsus, koga progoniš. 
Ustaj i idi u grad; tamo će ti se reći što trebaš 
da činiš. Ljudi koji ga pratiše stadoše i ukočiše 
se, jer čuše glasove, a nikog ne vidješe.« 
Bruegel smještava ovaj prizor u neprohodni gor- 
ski kraj, što može da je posljedica utjecaja bak- 
roreza Lucasa van Leydena iz godine 1509. Kao 
i u slici »Ivanova pokajnička propovijed« (sl. 84) 
Bruegel primjenjuje maniristička sredstva izraža- 
vanja u kompoziciji: glavni lik u središtu se u 
mnoštvu jedva raspoznaje, dok su veliki likovi 
u prednjem planu desno veoma istaknuti. Slika 
ne prikazuje toliko čudesno Pavlovo obraćenje, 
koliko njegov pad, poniženje ohola čovjeka. 

84 Ivanova pokajnička propovijed 


99 X 160,5 cm. Signirano i datirano: »BRVEGEL 
MDLXAVI«. Budimpešta, Muzej likovnih umjetnosti. 


Tema je u flamanskoj umjetnosti poznata, no 
Bruegelova obrada je nova. Kompozicija se po- 
vodi za manirističkim uzorima, smjestivši dva 
glavna lika, Ivana i Krista, u prednji plan, gdje 
gotovo nestaju u mnoštvu. Nasuprot tome, veliki 
likovi u prednjem planu detaljno su prikazani. 
Među njima ističe se lice jednog muškarca koji 
djeluje poput portreta, što je u Bruegela velika 
rijetkost. Cigan mu upravo gata iz ruke. 


Tema je vjerojatno Bruegelove suvremenike pod- 
sjećala na reformatorske propovijedi pod vedrim 
nebom. Gatanje je u Nizozemskoj općenito bilo 
zabranjeno, a Kalvin mu se izrugivao. lIsticanje 
čovjeka u prednjem planu, koji je glavnom doga- 
daju okrenut leđima, mogla biti biti aluzija na 
njegovo odbijanje kalvinizma. 


85 Seljačka svadba 
114 X 163 cm. Beč, Kunsthistorisches Museum. 


Kasnije je na donjem rubu slike dodana jedna 
traka, vjerojatno da nadomjesti izgubljeni dio 
koji je sadržavao signaturu i godinu nastanka 
slike. Dugo se ova slika, slikana oko godine 1567, 
smatrala tek genre-slikom koja prikazuje seosku 
proslavu. Nakon detaljnog proučavanja simbolič- 
kog sadržaja mnogih sjevernoevropskih slika šes- 
naestog stoljeća došlo se, međutim, do zaključka 
da je ova slika osuda grijeha proždrljivosti. U 
ranijim grafikama je Bruegel poroke prikazivao 
kao komplicirane alegorije, napučene fantastič- 
nim bićima, dok u kasnijim slikama izražava svo- 
ju optužbu likovnim govorom bližim stvarnosti. 
Čovjek u prednjem planu, lijevo (sl. 78), koji toči 
vino, kao i lijepa mrtva priroda s praznim vin- 
skim vrčevima, i pohlepno dijete, naglašavaju te- 
mu proždrljivosti. 


Neriješen problem ove najpoznatije Bruegelove 
slike je identitet mladoženje. Svadbom dominira 
mladenka na čelu stola, crvenih obraza i sa svad- 
benim vijencem na glavi, koja se čini zadovoljna 
eamom sobom. U crno obučen lik na lijevoj strani 
svečanog stola, leđima okrenut promatraču, a 
vrčem u ruci, mogao bi biti mladoženja. 


Na desnom rubu slike je neobičan prizor: fratar 
upravo blagoslivlje otmjeno obučena gospodina. 


ro 


86 Tmuran dan (Veljača) 


(Isječak iz sl. 67) 


87 Ivanova pokajnička propovijed 


(Isječak iz sl. 84) 


92 Parabola o slijepcima 


Platno. 86 X 154 cm. Signirano i datirano: 
»BRVEGEL MDLXVIII«. Napulj, Gallerie Nazionali 
di Capodimonte. 


Ovo kasno i ganutljivo djelo ilustrira riječi iz 
evanđelja po Mateju, 15, 14: »Kada slijepac vodi 
slijepca, obojica padnu u jamu.« Ovom parabo- 
lom Krist izražava na konkretan, lako shvatljiv 
način, duhovnu prazninu, unutarnju sljepoću pre- 
ma pravoj vjeri. U Bruegelovoj slici se parabola 
ilustrira na potresan način: sudbina šestorice sli- 
jepaca koji teturaju prema ponoru čini nam se 
bezizlaznom. Nasuprot tome iza njih stoji čvrsto- 
ća i strogost crkve. Bruegel nam ovim svojim 
kasnim djelom na osobit način daje kršćansku 
pouku. Bruegela je vjerojatno tema sljepoće Tas- 
cinirala; prikazivanje slijepaca u njegovim dje- 
lima često se ponavlja. No u ovoj slici obrađena 
je na jedinstven način, i genijalna dramatizacija 
njegove ideje nikad nije dostignuta. 


93 Kradljivac ptica (Poslovica o ptičjem gnijezdu) 


59 X 68 cm. Signirano i datirano: »BRVEGEL 
MDLAVIII«. Signatura i godina su kasnije po- 
jačane. Beč, Kunsthistorisches Museum. 


Ova neobična tema smatra se ilustracijom nizo- 
zemske poslovice: »Dije den nest weet, dije 
weeten; dije rooft, dije heeten« (Tko poznaje gni- 
jezdo, samo to znade, ali tko ga uzme, taj ga i 
ima). Značenje slike ipak prelazi te okvire: glavni 
lik, mlad seljak, pokazuje kradljivce ptica na 
drvetu, pun je sam sebe i ne vidi vodu u koju 
će pri idućem koraku pasti. Monumentalno pri- 
kazivanje likova podsjeća na »Slarafiju« (sl. 71), 
»Seoski ples« i »Seljačku svadbu« (sl. 85), i jas- 
no očituje Bruegelovu preokupaciju Michelange- 
lom. Jednako tako može se seljakov gest tuma- 
čiti svjetovnom parodijom na gest Leonardova 
»Sv. Ivana«. Slikarska virtuoznost, kao i spretno 
kompozicijsko uklapanje likova u krajolik čine 
ovu kasnu Bruegelovu sliku jednim od njegovih 
najznačajnijih djela. 


94 Veseli put na vješala 


45,9 X 50,8 cm. Signirano i datirano: »BRVEGEL 
1568«. Darmstadt, Hessisches Landesmuseum. 


U opisu Bruegelova života van Mander spominje 
ovu sliku: »Svojom posljednjom voljom namro je 
svojoj ženi sliku svrake na vješalima. Svraka je 
značila brbljavce koje treba objesiti.« Bez obzira 
na mogućnost značenja ove slike kao umjetniko- 
ve male, osobne osvete, možemo u njoj razabrati 
općenitu pouku, naime, da škodljivo brbljanje 
može čovjeka i na vješala dovesti, a osobito to, 
da zlobno potkazivanje krivovjeraca uzrokuje 
patnje i smrt. To, međutim, ne objašnjava druge 
pojedinosti na slici, primjerice veseli ples seljaka 
i ljepotu suncem obasjana krajolika. Možda bi 
se to jednostavno moglo protumačiti prolaznošću 
radosti i prijetnjom smrti. 


95 Oluja na moru 


70,5 X 97 cm. Nedovršeno, bez signature i godi- 
ne. Beč, Kunsthistorisches Meseum. 


Istraživači su dugo bili u nedoumici, potječe li 
ova netipična slika uopće od Bruegela. Bliza je 
pomisao da ju je naslikao Joos de Momper. Ona 
doduše pokazuje neke elemente srodnosti s dje- 
lima ovog slikara, no kvalitativno je na mnogo 
višoj razini. Sličnost s jednim Bruegelovim crte- 
ŽOM u zbirci Counta Seilerna (sl. 65) i istančana 
koncepcija i izvedba slike uvjerili su većinu is- 
traživača da je ovo Bruegelovo posljednje djelo, 
i da ga je smrt spriječila da ga dovrši. 

Kao tumačenje slike spominje se mornarska iz- 
reka: »Kad se kit igra bačvom koju su mu bacili, 
a brod pobjegne, tada nalikuje čovjeku koji pra- 
vu vrijednost promaši zbog beznačajne sitnice.« 
Ovom tumačenju ide u prilog i crkva (lijevo go- 
re), koja predstavlja sigurno utočište u životnim 
olujama. U skladu s ovime može se oluja tuma- 
Čiti životnim poteškoćama, s opasnostima i isku- 
šenjima što ga ispunjuju, dok bacanje bačve mo- 
že značiti napuštanje materijalnog dobra u korist 
spasenja. 


I 


96 Nevjernost svijeta 


Platno. 86 X 85 cm. Signirano i datirano na osli- 
kanom okviru: »BRVEGEL 1568«. Napulj, Gallerie 
Nazionali di Capodimonte. 


Flamanski tekst kaže: »Žalujem, jer je svijet ne- 
vjeran.« ŽZalobnom odjećom mizantrop se ne mo- 
že obraniti od pokvarenosti svijeta. Svijet, kome 
je okrenuo leđa, potkrada ga. On se pojavljuje 
kao sitan lik u staklenoj kugli, simbolu taštine. 
Razlog zbog kojeg mu čovjek okrenut od svijeta 
ipak ne može izbjeći jest taj, što ga se u stvari 
nije sasvim odrekao. Fratar ima pod haljom skri- 
venu kesu, čime se ilustrira njegova škrtost. 


